Ag er Sacremand a Nouyèn - Wikimammenn\nAg er Sacremand a Nouyèn\nE ti J.M. GALLES, 1790 (pp. 423-428).\n◄ Ag en Absolvèn Ag er Sacremand a Nouyèn Ag er Sacremand a Urh ►\nAg er Sacremand a Nouyèn.\nDOué e zegass temb trebilleu ha clinhuedeu eit hun humiliein, eit huh distag doh er béd ha dohemb-ni hun hunan, eit hun avertissein de hum breparein d’er marhue, eit hur punissein a hur péhedeu ha rein demb léh d’ober satisfaction a nehai, eit hun désquein de vout patiant ha d’andur guet resignation d’é volanté.\nRac-ce un clan e zeli offrein é boénieu de Zoué, ha gobér un implé mad ag é glinhuèt. (Er Vuhé dévod, Chapistr III, Parti III e éxpliq er pratiq parfæt ag er batiantæd). Ean e zeli, mar hum santt cablus ag ur péhet-benac, galhuein prontt ur Hovezour, laquad é cource reihtæd én é affærieu spirituel ha tamporel, receu er Sacremanteu d’er prestan, ha mar gùél er marhue é tostad, gobér de Zoué ur sacrifice generus ag é vuhé. Er-ré e orto beèd en dehuehan requis eit galhuein ou Hovezour, e hum laq ér riscl bras a obér ur fal Govezion. Rac goud e rér erhoalh n’en dai quet a pe vér clan, é cavér gùellan en isprit disposét de chongeal én treu a Zoué.\nEit laquad reihtæd én affærieu ag é gousciance, un clan e zeli : 1.° hum gaërrad a uir galon guet é enemisèt ; reparein en domage en dehai groeit d’é Nessan én é gorv, pé én é inour, pé én é zanné ; 3.° mar dai bet caus d’ur-ré-benac de béhein, reparein er scandal revè avis é Govezour ; 4.° anfin, reglein quen erhad é affærieu tamporel, ne vou arlerh é varhue na disputt na dissancion diar-bèn é dreu.\nUn testamand e zeli bout signét guet er Person en dès ean scrihuét, guet en eu-dest, mar gouiant signein, ha memb guet en hani e ra er gobér : ha ma ne ouair quet signein, réd-è ma vou groeit mantion ar en testamand penaus, é vou bet leinét tehou, en en dou ean cavét mat ; mæs ne ouair quet signein.\nMæs ne zeliér quet gortoz ma vehér én dangér a varhue eit er receu : rac er-ré er receu guet squênd vat ha guet ur jugemant parfæt, e zou gùel ér stad de hum breparein ha de dènnein mui a brofitt a nehou. Én éffæd tantein Doué vehai én ur certæn fæçon goulèn guet-t’ou dré er Sacremand er yéhæd ag er horv eid un dén e vehai én agoni.\nEit hum breparein d’er receu erhad, réd-è covessad mar eèllér ; ha ma n’eèllér, en dout d’er bihannan ur hæ bras ag é béhedeu guet en dezir ag en absolvèn : réd-è er receu guet Fé, ha guet un isprit a Bedèn, a bénigèn, a gontrition hac a resignation de volanté Doué ; ha rac-ce e larér é ma gùel er receu é cource, eit gortoz beèd en dehuehan requis.\nUr hlan a pe vér doh en nouyein, e zeli joéntein é Bedènneu guet ré en Ilis, ha goulèn pardon guet Doué ag er péhedeu en dès commettét dré é squêndeu naturel, a vusul m’ou frottér guet en Oleàu sacrét. Rac-ce, d’en eulagad, ean e zeli hum humiliein ag é fal seèlleu ha goulèn pardon a nehai. D’en discoharn, ean e zeli goulèn pardon ag er fal implé en dès groeit a nehai eit cheleuèt treu e zisplige de Zoué. D’en diffrèn, ean e zeli hum humiliein en dout quemérét goust en treu e offance Doué. D’er bêg, ean e zeli goulèn pardon ag é fal langage, ag er péhedeu inemp d’en tamperance dré chérvadeu ha friantage. De boul er galon, ean e zeli hum humiliein ag é fal chongeu ha dezirieu. D’en deourn, ean e zeli goulèn pardon en doud ind impléét eit goal-obér. D’en treid, ean e zeli huannadein ag er fal implé en dès groeit a nehai eit ridêq d’er bobanceu hac héli custumeu er béd.\nN’en dès meid en Éscob hac er Velean e eèll nouyein : er Venéh n’ou dès quet er bouvoër-ze, nameit ha carguét vehènt a gondui er Barræs. Er Græciannèd e ra en Nouyèn d’en dud yah quer clous èl d’er-ré clan : mæs én Ilis Latin ne nouyér meid er-ré clan (coh ha youanq) deit d’en oaid a ræzon, hac e vai én dangér a varhue. (Réd-è bout sourcius de losquein quentéh er stoup pé coton en devai chervigét de dorchein en Oleàu sacrét).\nAdtapet diwar « https://br.wikisource.org/w/index.php?title=Ag_er_Sacremand_a_Nouyèn&oldid=83232 »\nKemmoù diwezhañ degaset d'ar bajenn-mañ d'an 6 Gen 2016, da 10:48.


Heemskerk a zo ur gumun hag ur gêr e proviñs Noord-Holland en Izelvroioù. 31,73 km² eo gorread Heemskerk (douar : 27,41 km², dour : 4,32 km²) ha d'an 31 a viz Mae 2009 e oa 38 698 annezad enni.\nE kuzul-kêr Heemskerk ez eus 25 dileuriad :\nCDA - 6 dileuriad\nHeemskerk Anders - 2 zileuriad\nNe ouezer ket eus pelec'h e teu an anv Heemskerk. Gouzout a reer e oa anavezet ar gêr da vare ar Grennamzer, hag en un diell eus 1063 ez eo anvet Hemezen Kyrica (da lavaret eo Iliz Hemezen), diwar anv ur seurez a oa o chom er vro. Meur a savadur istorel a gaver e Heemskerk evel an Huldtoneel, ur dorgenn faos e-kichen Rijksstraatweg. A-hervez e vije bet savet war ul lec'h bet implijet da santual gant Germaned a-raok mare ar Romanded.\nMeur a emgann a voe e Heemskerk ha daou gastell (kastell Oud Haerlem ha kastell Heemskerk) a voe savet en XIIvet hag en XIIIvet kantved, da wareziñ Kontelezh Holland diouzh West-Friesland. Er XVvet kantved en em gannas annezidi Heemskerk etrezo, da-geñver Hoekse en Kabeljauwse twisten (brezel an higennoù hag ar moru) ha d'ar mare-se e voe distrujet an daou gastell. Kastell Heemskerk a voe savet en-dro. E 1492 e voe un emsavadeg gant tud Kennemerland ha pilet e voent gant alouberien aostriat. E lec'h an emgann emañ bered Hervormde Kerk hiziv an deiz.\nKastell Heemskerk e-tro 1630\nE 1610 e voe kemmet anv kastell Heemskerk hag e teuas da vezañ kastell Marquette ma teuas meur a zenjentil hag a vrietin d'ober annez. Hiziv an deiz ez eo perc'hennet gant an embregerezh spagnol NH Hoteles hag ennañ e vez aozet prezegennoù hag euredoù. E reter Heemskerk emañ kastell Assumburg, savet gant ar pezh a chome eus kastell Oud Haerlem, e 1546. Nederlandse Hervormde Kerk en Nielenplein ha Kerkplein a voe savet e 1628. E liorzh an iliz ez eus un delwenn d'al livour Maarten van Heemskerck.\nAr gêriadenn gozh e-tro 1915-30\nGoude mare ar varc'hegeien hag an dudjentil e teuas hini al labour-douar. Ouzhpenn sevel chatal e veze produet sivi e Heemskerk, da gas d'ar gêr nesañ anvet Beverwijk, ma veze gwerzhet. Kaset e veze ar frouezh war gein azened, ha diwar se e voe lesanvet azened annezidi Heemskerk.\nAn ti-kêr kozh a voe savet e 1911 diwar ur steuñv gant Jan Stuyt. Un estaj a voe ouzhpennet e 1949. Laurentiuskerk (iliz katolik) a voe savet e 1891 diwar ur steuñv gant J.H. Tonnaer.\nLec'hienn ofisiel Heemskerk\nAdtapet diwar « https://br.wikipedia.org/w/index.php?title=Heemskerk&oldid=1861848 »


Humbert de Romans - Wikipedia\nHumbert de Romans oa ur beleg dominikan okitanat bet Mestr an urzh etre 1254 ha 1263.\nGanet eo bet e Romans (bremañ Romans-sur-Isère e departamant an Drôme hag anvet Rumans d'Isèria en okitaneg a-vremañ) en eskopti Vienne war-dro ar bloavezh 1194. Aet eo da Anaon e kouent Valence war-dro ar 14 a viz Gouere 1277.\nStudier e Pariz oa e 1215. Degemeret e voe en Urzh ar Brezegerien e 1224. Kelenn a reas an deologiezh e skol kouent Lyon adalek 1226. Priol ar gouent-se e voe eus 1236 da 1239. Dilennet e voe e penn Proviñs Roma e 1240 hag e penn hini Frañs e 1244. Mirout a reas ar gag betek 1254 ma voe dilennet Mestr an urzh e-kerzh chabistr meur Budapest. Dilezel a reas e garg e 1263 e-kerzh chabistr meur Londrez a-raok en em dennañ e kouent Valence.\nKroget en doa da labourat evit unaniñ liderezh an urzh adalek 1246 pa oa Johannes von Wildeshausen mestr an urzh. Kendelc'her a reas.\nAprouet e voe ur stumm kentañ leksional e-kerzh chabistr Metz e 1251. Ur skouerenn anezhañ a gaver e kouent Regensburg. Adwelet e voe hag aprouet e voe e 1254. Ur skouerenn eus al levr liderezh diwanet eus al labour-se ('Ecclesiastica officia') deuet eus kouent Sant-Jakez Pariz a gaver bremañ e Roma e dielloù kreiz an urzh dominikan.\nSavet e voe ivez ul levr lennadennoù a-zivout buhezioù sent a voe implijet gant Jacques de Voragine evel dave en eil embannadur ar Vojenn Aour (La Légende Dorée).\nNe voe aprouet liderezh an dominikaned nemet e 1267 gant ar Pab Klemañs IV.\nTad-Paeron unan eus bugale Loeiz IX a Frañs e voe e 1256.\nE 1256 e-kerzh chabistr Pariz e c'houlennas Humbert de Romans ma voe kaset dezhañ an holl danevelloù kentelius pe burzhudus a-zivout dominikaned 'zo a gaved (Dominig ha Pêr a Verona peurgetket). Goulenn a reas digant Géraud de Franchet bodañ ha renkañ anezho. "Vitae fratrum" a voe disoc'h al labour-se.\nEtre 1263 ha 1277 e skrivas Humbert de Romans Le Don de crainte (pe Traité de l'abondance des exemples) ur dastumad tric'hant istor kentelius bennak evit sikour ar brezegerien da lakaat ar fideled war an "hent mat" ha da gemm o doareoù. Deskrivadurioù spontus hag istorioù skrijus a gaver el levr-se eta...\nHumbert of Romans, Opera de vita regulari, 2 levrenn, embannet gant J. J. Berthier, Roma, Befani, 1888, adembannet e Torino gant Marietti e 1956.\nAdtapet diwar « https://br.wikipedia.org/w/index.php?title=Humbert_de_Romans&oldid=1959231 »\nKemm diwezhañ d'an 16 C'hwe 2022 da 07:22


Yann a Leiden - Wikipedia\nYann a Leiden\nPoltredJan van Leiden evel RoueMünster gant Heinrich Aldegrever, en toull-bac'h nebeut a-raok ma voe lazhet e 1536.\nYann a Leiden, Jan van Leiden e Nederlandeg, anvet ivez Jan Beukelsz, Jan Beukelszoon, John Bockold, Johann Bockelson, bet ganet d'an 2 a viz C'hwevrer 1509, aet da Anaon d'an 22 a viz Genver 1536 oa ul levier advadezour eus Leiden e Kontelezh Holland an Impalaeriezh Roman Santel. E 1533 e yeas d'ober e annez e Münster, kêr-benn ar Priñs-Eskob a Vünster, Osnabrück ha Minden. Dont a reas da vezañ ur prezegenner levezonus eno. Bez e voe unan eus levierien Emsavadeg Münster. Ober a reas eus kêr Vünster un deokratiezh advadezour milvedour. En em envel a reas "Roue Münster" e 1534. E 1535 e voe trec'het an emsavadeg goude ur seziz. Tapet e voe Jan, jahinet ha lazhet.\n2 Ar selloù disheñvel warnañ\n3 Yann a Leiden el lennegezh\nAr c'haouedoù houarn ma voe lakaet enno kelanoù levierien Emsavadeg Münster ouzh tour iliz S.Lambert\nJan a oa mab anpriedel ur maer izelvroat hag ur c'hemener diouzh e vicher. Ganet oa bet e kêriadenn Zevenhoven en kumun Nieuwkoop, e proviñs Holland ar Su. Savet en dienez e teuas ez yaouank da vezañ ur prezegenner karismatek azeulet gant e ziskibled. Un advadezour oa, en un doare kuzh da gentañ mat dont a reas goude da vezañ ur prezegenner anavezet gant ar strollad betek kemer penn Emsavadeg Münster a-benn ar fin.\nHervezan e-unan e teuas d'ober e annez e Münster e 1533 peogwir en doa klevet e oa prezegennerien awenet eno. Goulen a reas digant Jan Matthys en doa badezet anezhañ dont gantañ. Matthys, gwelet evel ur profed, a zeuas buan da vezañ levier pennañ ar gêr. Argas a reas an holl gatoliked ha sevel a reas un aozadur boutinour diazezet war an Aviel. Berzet e voe an arc'hant ha ne voe ket aotreet bezañ perc'henn. Un arme katolik, renet gant Franz von Waldeck, Priñs-Eskob Münster, Osnabrück ha Minden, a lakas seziz war ar gêr. Deiz Sul Fask 1534 e renas Matthys un argad enep ar sezizerien mat lazhet e voe buan. Yann a Leiden a zeuas neuze a vezañ Roue emanvet Münster betek ma voe diskaret e miz Mezheven 1535.\nRen a reas an advadezourien e-pad ar seziz. Kemer a reas plas Matthys evel profed. Sevel a reas un Urzh Roueel hag ul Lez gant ar madoù bet kemeret digant annezidi Münster. Prometiñ a reas d'e sujidi naonek e vefent dieubet diouzh ar seziz ha digollet abalamour d'o lealded dibleg. An dra-se hag e "garism" a roas tro dezhañ da virout e levezon war ar gêr betek ma voe trec'het gant ar priñs-eskob.\nTrec'het e voe arme Münster e 1535 gant Franz von Waldeck. Tapet e voe Yann a Leiden. Kavet e voe e kav un ti, kaset d'un tour-meur e Dülmen ha degaset en-dro da Vünster.\nD'an 22 a viz Genver 1536 e voe boureviet en un doare kriz-meurbet a-raok bezañ lazhet asambles gant Bernhard Krechting ha Bernhard Knipperdolling. Lakaet e voe an tri c'helan e paneroù houarn ha staget ouzh tour iliz S. Lambert ma chomjont da vreinañ. Tenet e voe an eskern un hanter-kant vloaz bennak goude met lezet e voe ar paneroù houarn.\nE c'her stur oa: "Gottes macht is myn cracht" (Galloud Doue eo ma nerzh).\nAr selloù disheñvel warnañ[kemmañ | kemmañ ar vammenn]\nLavaret e vez en doa savet un deokratiezh lieswreg o pouezañ war ul lezenn bet lakaet da dalvezout gantañ a redie pep plac'h dizimez da asantiñ d'ar c'hentañ kinnig dimeziñ graet dezhi. Douget en dije al lezenn-se ar baotred da geveziñ evit kaout ar muiañ posupl a wragez. Mammennoù zo a lavar en doe Yann c'hwezek gwreg ouzhpenn e "Rouanez" Divara van Haarlem hag en dije dibennet dirak an holl una anezho Elisabeth Wandscherer peogwir oa savet enep e aotrouniezh.\nKarl Kautsky en e Communism in Central Europe at the Time of the Reformation, a bouez war ar fed eo bet savet seurt taolenn eus Advadezourien Münster diwar skridoù o enebourien a glaske reiñ un digarez da grizder o adperc'hennidigezh eus ar gêr. Diwar an dielloù lennet gantañ e pouez Kautsky war ar plas roet gant an Advadezourien d'ar gevatalded sokial, d'an demokratelezh ha d'an doare boutinour da vevañ e Münster da vare renad Yann a Leiden.\nYann a Leiden el lennegezh[kemmañ | kemmañ ar vammenn]\nHaroz ar c'hoarigan Le prophète (1849) gant Giacomo Meyerbeer eo Yann a Leiden. Kavout a reer ennañ kemeridigezh Münster (Arvestoù III ha IV), kurunidigezh Yann evel "dilennad Doue" en Iliz-veur(Arvest IV), hag echuiñ a ra ar c'hoarigan e Palez Yann e Münster.\nKavout a reer Yann a Leiden e romant Luther Blissett Q ivez.\nUnan eus tudennoù pennañ romant istorel Jonathon Rainbow, Speak to Her Kindly. Tremen a ra an traoù e-kerzh darvoudoù Emsavadeg Münster.\nEn oberenn The Unfortunate Traveller gant Thomas Nashe (1594) e teskriv an haroz, Jack Wilton, seziz Mûnster en un doare goapaus.\nYann a Leiden (evel Jan Bockelson) a zo unan eus tudennoù ar pezh Die Wiedertäufer gant Friedrich Dürrenmatt.\nKavout a reer Yann a Leiden en ur chaboistr eus romant Marguerite Yourcenar L'Œuvre au noir (1968) ma taolenn Emsavadeg Münster hag he diskar o veskañ tudennoù ijinet ha tudennoù bet.\nEr film skinwel alaman König der letzten Tage(1993) e c'hoari Christoph Waltz tudenn Jan Beuckelszoon ha Mario Adorf hini an Eskob von Waldeck.\nTudenn bennañ romant Richard Powers Orfeo (2014) a aoz ur c'hoarigan gant Yann a Leiden evel tudenn bouezusañ.\n(en)The Tailor-King: The Rise and Fall of the Anabaptist Kingdom of Münster, by Anthony Arthur, ISBN 0-312-26783-5\n(en)"The Pursuit of the Millennium" by Norman Cohn, ISBN 978-0195004564\n(en)Communism in Central Europe at the Time of the Reformation. J.L. & E.G. Mulliken, trans. London: T.F. Unwin, 1897.\n(en)Dan Carlin's "Hardcore History" #48: Prophets of Doom\n(en)Picture of the cages at St. Lambert's Church\n(en)Polygamy in Münster – by Kate Arms (pdf)\n(en)"Der wedderdoeper eidt" / oath of the Münster Anabaptists\n(en)Online Biography of Jan van Leiden\n(en)Jan Beukelszoon (ca. 1509–1536) in Global Anabaptist Mennonite Encyclopedia Online\n(en)The Siege of Munster from "In Our Time" BBC\nAdtapet diwar « https://br.wikipedia.org/w/index.php?title=Yann_a_Leiden&oldid=1855454 »\nGanedigezhioù ar bloavezhioù 1500\nKemmoù diwezhañ degaset d'ar bajenn-mañ d'an 7 Du 2019, da 06:54.


Vacances Famille / enfants 12-16 ans Bretagne : week-end, séjour, loirsirs\nC’hoant o deus da vezañ gant mignoned, da gejañ gant tud all, da welet traoù nevez, d’ober eskemmoù… reishoc’h eget se n’eus ket d’an oadoù-se. Amañ e kavo ar grennarded peadra da vezañ diouzh o c’hoant frankiz evit brasañ aezamant o zud didrabas o spered da neuze.\nSeurfit war ar gwagennoù\nN’eus ket par d’ar bageal dre lien evit kemer plijadur gant an avel hag e-mesk ar gwagennoù ! Ha pa vefe gant ur plankenn seurf, ur plankenn dre lien pe un driver, e c’hallot gwelet aodoù Breizh eus ar mor. C’hoant ho peus d’esaeañ traoù nevez ? Deuit da vezañ sot gant ar wave-ski, ar wakeboard, pe c’hoazh ar paddle-board.\nEvit gouzout hiroc’h : http://osez.tourismebretagne.com/sur-l-eau\nGrit un achapadenn etrezek an inizi\nPignit war ho marc’h-houarn ha lev war-zu an inizi ! Grit un achap kaer er-maez d’an douar-bras, ho sac’h war ho kein hag ho marc’h-houarn ganeoc’h, evit ober anaoudegezh gant unan eus an 13 enezenn a zo war aodoù Breizh. Tachennoù avanturioù eo an inizi, met ivez lec’hioù sioul ha seder pa ne ra ar re vihanañ anezho nemet un toullad kilometroù karrez.\nEvit gouzout hiroc’h : Inizi ha gourinizi\nDriblit war an traezhennoù\nWar aodoù Breizh e kaver takadoù traezh fin frank ma c’hallo ho krennarded dispakañ o nerzh kement ha ma karint. Mont a ray un toullad bili hag ur sac’h aod d’ober ar pal. An tredeog da c’hwitellat an taol-kas ha yao d’ur c’hrogad dirollet. Mont a ray ar re nerzhusañ da splujañ er mor e-pad an ehan, abalamour dezho da zistanañ !\nDañsit war don festivalioù an hañv\nAn Erer Kozh, Festival Penn ar Bed, Hent ar rock… a lakay ac’hanoc’h da gejañ gant tud a bep seurt oadoù e-mesk sonioù liesliv. En un aergelc’h gouel e vez bamet ar grennarded o selaou pennoù brudet ar rock e-keit ma vez o zud o tañsal war donioù eus ar bed-holl !\nEvit gouzout hiroc’h : http://vibrez.tourismebretagne.com/j-ai-envie-de/musique-live\nMont ha dont war morioù ar bed\nEn Océanopolis e Brest, ul lec’h hep e bar en Europa, e splujot e-kreiz bevliesseurted ar mor. Kaset e viot da welet tri metoù (kerreizh, trovanel ha polel) ma reot anaoudegezh gant ouzhpenn 10 000 loen, anezho 1000 spesad disheñvel, e-barzh 50 akwariom. Boueta ar reuniged hag ar manked dirazoc’h, diskouezadegoù, filmoù… ez it da vezañ mailhed war bed ar morioù.\nEvit gouzout hiroc’h : Océanopolis\nGrit anaoudegezh gant bed ar bageal a vremañ\nMa plij ar mor, ar bagoù dre lien hag ar voraerien deoc’h, it hep termal betek Kêr ar bageal Eric Tabarly. En tu all d’an diskouezadegoù ordin e kinnig an egorenn virdiouriezh d’ar vizitourien bezañ lakaet penn-ouzh-penn gant nerzhioù an natur, ijinañ o bag dre lien o-unan, mont e bourzh ur gouelier galloudel, anezhañ unan lieskouc’h da redek, hag int neuze da dañva ar plijadurioù o vageal, evel pa vefent war vourzh ur gwir vag.\nEvit gouzout hiroc’h : Kêr ar bageal Eric Tabarly\nLammit a skourr da skourr\nKrapat betek penn nec’h ar gwez, pe dost, a vefe d’ho krad ? It asambles gant tout ar familh da dremen un devezh dispar en hentad avanturioù. Pont marmouz, treuzell mod Tirol, lianennoù evel Tarzan… kemerit un tañva eus ur bern obererezhioù dizañjer strewet en ur c’hoad meur a hektar dezhañ. Peadra da vezañ sebezet, sur !\nEvit gouzout hiroc’h : Tachennoù dudi


Kaozeal:R. Kelly - Wikipedia\nPa weler ar brezel embann renet amañ hep reiñ an disterañ displegadenn eo poent da dud 'zo:\ndeskiñ petra eo brezhoneg\ndeskiñ petra eo reolennoù ar wikipedia.\n--Trec'hlid mitonet (kaozeal) 10 Gwe 2014 da 18:56 (UTC)\nE-lec'h ober gant gerioù bras ha c'hoari da damm aotrou, desk ober gant ar reolennoù -se. Bianchi-Bihan (kaozeal) 11 Gwe 2014 da 06:22 (UTC)\nUr wech ouzhpenn, Aotrou Trec'hlid mitonet, Bezit sklaeroc'h ha kalonek (evit ur wech) war un dro : displegit splann piv eo an dud a damallit d'ober ur brezel embann deoc'h ? Piv 'ta a aliit da zeskiñ petra eo brezhoneg ha da zeskiñ petra eo reolennoù ar wikipedia ?--Prieladkozh (kaozeal) 11 Gwe 2014 da 08:55 (UTC)\nC'hoazh ur wech ne'm eus kentel a galonegezh ebet da gaout digant un den kuzhet a-drek e douchennaoueg hag a ren brezelioù embann e kuzh hag a gunujenn ac'hanon pa oar mat-tre ne vo den ebet o stankañ anezhañ. War ar bajenn-mañ (R. Kelly) n'eus nemet unan o ren ur brezel embann (tra berzet war Wikipedia), hep reiñ an disterañ displegadenn (enep reolennoù ar Wikipedia). Displegit dimp 'ta a-benn ar fin perak e lakait "bet ganet" e-lec'h "ganet" evel ma oa bet lakaet gant boulc'her ar pennad (na oa ket me), ha se 'zo un afer petra eo brezhoneg.--Trec'hlid mitonet (kaozeal) 11 Gwe 2014 da 10:37 (UTC)\nUn dra zo sklaer, gallout a rez komz eus "brezel-embann": na pet a gasez amañ ! Kentel ebet ne c'hallez reiñ. Cahuzac ivez a grede kenteliañ ar re all. Bianchi-Bihan (kaozeal) 11 Gwe 2014 da 11:03 (UTC)\nEmaon o paouez kompren oc'h drouk, Aotrou Trec'hlid mitonet, ha n'em eus ket soñj da vezañ kejet gant unan bennak ken gwazh ha c'hwi, e gwirionez. Lennit mat : biken ne respontin deoc'h ken, kaer ho po klask atahinañ ac'hanon !--Prieladkozh (kaozeal) 11 Gwe 2014 da 11:31 (UTC)\nAn hini a zo "drouk" a vefe eta an hini a vez kunujennet, an hini a zegas da soñj poentoù reolennoù 'zo...--Trec'hlid mitonet (kaozeal) 11 Gwe 2014 da 11:46 (UTC)\nWaf! Reolennoù zo bet lakaet dindan da fri hag azezañ warne a rez. Bianchi-Bihan (kaozeal) 11 Gwe 2014 da 11:49 (UTC)\nAdtapet diwar « https://br.wikipedia.org/w/index.php?title=Kaozeal:R._Kelly&oldid=1591314 »\nKemmoù diwezhañ degaset d'ar bajenn-mañ d'an 11 Gwe 2014, da 11:49.


Pajenn:Ar Prat Rimadellou brezonek, 1911.djvu/42 - Wikimammenn\nPajenn:Ar Prat Rimadellou brezonek, 1911.djvu/42\nc’het gant ar velkoni a yoa kroget ennan o klevet edo e huvreou o vont da zeveni.\n— « Deski a ri diwar da goust hag-en e ro ar ouiziegez an eürusded ! »\nAr vouez, a-nebeudou, a golle eus he nerz, hag ar weledigez a yea da deuzi. Ne oe mui dizale nemet eun dra dishano, eur goabren, eur vogeden disliv, ha netra ken prestik goude.\nLaouig a zizavas ar mean bez. Eur pez aour a lugernas er boultren. E gemeret a reas.\nEur spont heuzus en e gerc’hen, Laouig a lezas e delen war ar bez edo o paouez digeri, hag hen ac’hano, mar gouie.\nDa c’houeliou Pask, er bloavez-se, n’oa ken kaoz e skoliou meur Bourges nemet eus eur skolaër nevez digouezet, brudet evel eur spered kaër dic’hiz, ha dreist oll eur skouer a furnez.\nHan vet oa Laouig ; aliesoc’h avat e veze great « ar Breiad ». anezan. Gwelet e veze bep mintin o selaou an oferen gant feiz e iliz Sant-Per. Tostik ac’hano edo o chom, e ti eur vaouez goz, he hano… E feiz, ankounac’haet eo ganen ; mes, petra ra ze ?\nLaouig ne dea morse d’an tavarniou. Ne heulie ket ar vigno ned a vuez laosk a veze dalc’hmat o c’haloupat an dansou, an ebatou-noz, ar festou, traou komun etouez yaouankizou ar skolachou.\nGwisket e veze bepred gant ar zaë c’hlas blevek, ha ne rea implij ebet eus ar braoigou, ar rubanou, an dilhad ampezet, an dantelez, traou prizet kenan gant ar re-all evit en em ficha.\nOber a rea aluzen, evel eur c’hristen mat ma’z oa ; a zor da zor ez ea zoken da welet ar re baour hag ar re glanv ; roi a rea d’ezo, nan hepken e beziou arc’hant, mes c’hoaz eur gomzig vat bennak da zevel ar spered hag ar galon ha da lakaat enno eun elven levenez ha frealz.\nNe oe klevet biskoaz o wall goms a zen, nag o lavaret komzou risklus pe goloet, gouest da lakaat da rusia.\nLabourat a rea endra c’helle, bepred evesiant da zelaou kenteliou e vistri, eus ar penn kenta d’an diveza ; ouspenn ze, alies betek đîvezat noz e veze gwelet ar sklerijen en e doull kambr, a yoa warni eleac’h gwer stalafiou stanket gant paper.\nAr vuez kalet a rene Laouig-ar-Gernevez ne blije tamm ebet d’ar skolaerien, e genvreudeur.\nAn den ne gar ket eun doare beva hag a zo eur rebech evit e hini.\nKlasket e oe dizrei ar Breizad dioc’h e labourou tenn hag\nAdtapet diwar « https://br.wikisource.org/w/index.php?title=Pajenn:Ar_Prat_Rimadellou_brezonek,_1911.djvu/42&oldid=161435 »\nKemmoù diwezhañ degaset d'ar bajenn-mañ d'an 4 Mae 2020, da 10:34.


Streets of Rage 2 zo ur c'hoari video embannet d'ar 14 a viz Genver 1993 e Japan gant an anv Bare Knuckle II: The Requiem of the Deadly Battle (ベア・ナックルII 死闘への鎮魂歌 Bea Nakkuru Tsū: Shitō he no Chinkonka). Ur c'hoari doare beat 'em up eo embannet gant Sega. An eil c'hoari eo en heuliad c'hoarioù video Streets of Rage, heuliet e voe gant Streets of Rage 3, trede lodenn hag hini ziwezhañ an heuliad.\nEr c'hoari e vez kavet div zudenn nevez: Max Thunder hag Eddie "Skate" Hunter, breur yaouankañ Adam Hunter eo eus ar c'hentañ c'hoari. DEgemeret mat gant gwerzhioù uhel, gwelet e vez evel ar c'hoari gwellañ eus an heuliad hag evit lod burutemlladennerien ar c'hoarioù video ez eo unan eus ar re wellañ da c'hoari.\nChom a ra Streets of Rage 2 gant un doare c'hoari dammheñvel evit hini ar c'hentañ c'hoari, gwellaet e vez a nebeut memestra. Ar c'hemm rbashañ a zo da glask war-zu an tagadennoù ispisial. Er c'hentañ c'hoari e veze tu gervel un oto polis a lazhe an holl enebourien a oa ouzh ar skramm. Er c'hoair nevez e vez un dagadenn ispisial a-enep nebeutoc'h a enebourien hag a goust buhez d'an dudenn c'hoariet. Pep tudenn a vez tu c'hoari a zo bet brasaet e fiñvoù pe tagadennoù posubl evit ma vefen hiniennoù gant o doare c'hoari ha tro-spered dezho e-unan.\nAdtapet diwar « https://br.wikipedia.org/w/index.php?title=Streets_of_Rage_2&oldid=1795884 »\nC'hoarioù video 1993\nKemmoù diwezhañ degaset d'ar bajenn-mañ d'an 29 Mae 2018, da 07:03.


Buhez ar Sent/1913/Benjamin - Wikimammenn\nBuhez ar Sent/1913/Benjamin\n◄ Iann Klimaak Benjamin Hug ►\nann unan ha tregont a viz meurs\nSANT BENJAMIN, MERZER\nPrest goude ar bloaz 400, e tirollaz er Pers eur bersekusion vraz a enep ar gristenien. Setu ama petra oue kaoz. Eunn eskop, he hano Abdas, en devoa pilet d’ann traon eunn templ el leac’h ma veze adoret an tan gant tud ar vro. Ar roue, o veza klevet ann dra-ze a c’halvaz ann eskop da vont d’he gaout, hag a roaz urs d’ezhan da zevel ann templ a nevez. Abdas a respountaz n’her graje ket, ha kerkent ar roue en em lakeaz da ober goall vuez d’ar gristenien hag a reaz diskar kement iliz o devoa.\nEtouez ann dud fidel hag ann dud a iliz e oue eur maread hag a roaz testeni da Jezuz-Krist o skuill ho goad dre garantez evithan. Unan anezho oa Benjamin. Hema a ioa eunn avieler devot meurbed, ha ne ehane, e goeled he galoun, d’en em ginnig e sakrifis da Zoue eharz treid ann aoteriou. Ar roue a c’hourc’hemennaz he gas dirazhan, ha Benjamin a ieaz raktal evel eunn den n’en deuz aoun rak netra abalamour m’ema he goustians e stad vad.\n« — Me a ordren d’ehoc’h, eme ar roue, trei kein d’ho relijion evit adori hon doue-ni. »\nBenjamin a ioa leun a fizians er c’homzou-ma a lavaraz guech all hor Zalver d’he ebestel: « — Pa viot dirak ar rouaned pe ar varnerien, ne studiit ket ho kentel evit gouzout penaoz respount ha petra da respount: ar respount o pezo da ober a vezo lakeat gant Doue var ho muzellou. »\n« — Prins, emezhan, petra rafac’h da eunn den hag a zilezfe ho servich evit servicha eur roue all ? »\n« — Petra rafenn ? eme ar roue ; ann den-ze n’en defe nemed ar maro da c’hortoz euz va ferz. »\n« — Mad, eme Venjamin, ma virit eunn den evelse ar maro, petra ne virit ket ann hini a deufe da drei kein da grouer ann env hag ann douar evit ober he zoue euz a eunn dra krouet, evit rei da eunn dra krouet ann henor n’eo dleet nemed d’ar c’hrouer ?\nAr c’homzou-ma a lakeaz drouk er roue, ha setu hen ha lavaret lemma begou ugent korzenn, ha sanka ar c’horzennou-ze d’ann avieler santel dindan ivinou he zaouarn hag he dreid. Mes peger kriz bennag ma’z oa he boan, Benjamin ne fallgaloune ket, hag ar joa a bare bepred var he dal.\nAr roue a egare o velet kement all. Kredi a rea e klaske ar merzer iaouank ober goab anezhan. Ordren a eure eta sanka korzennou all er plasou goridika euz he gorf, hag ho jacha kuit enn eur frap krenn evit ho zanka dioc’htu adarre er memes plasou. Piou ne skrijfe ket o sonjal enn eunn hevelep iudazerez ? Mad, kaer a ioa he vourrevi, Benjamin a jome ato laouen hag a gendalc’he da veuli ha da drugarekaat Doue abalamour m’en doa he gavet din da c’houzanv ar maro evit ar feiz. Ar pez a roe kement-se a nerz d’he ene oa ann esperans en devoa da vont heb dale d’ar baradoz.\nAdtapet diwar « https://br.wikisource.org/w/index.php?title=Buhez_ar_Sent/1913/Benjamin&oldid=32375 »\nKemmoù diwezhañ degaset d'ar bajenn-mañ d'an 15 C'hwe 2012, da 13:22.


C (lizherenn) - Wikipedia\n(Adkaset eus C)\nUl lizherenn eo c, pe C.\n5 Lizherennoù all\nTrede lizherenn al lizherenneg latin eo, ha naontekvet lizherenn al lizherenneg kirillek eo ivez hervez urzh al lizherenneg rusek.\nEl lizherenneg fonetik etrebroadel e talvez [c] kement hag ur gensonenn staon dre serriñ divouezh.\nKemm a ra talvoudegezh al lizherenn skrivet hervez ar yezhoù:\ndistaget e vez /k/:\ne kembraeg atav\ner skrivadurioù "ca, co, cu" e galleg, spagnoleg ha portugaleg;\ner skrivadurioù "ca, co, cu" e saozneg;\ndistaget e vez /s/:\ne ruseg atav;\ndirak i hag e (ce, ci) e galleg, spagnoleg ha portugaleg;\ndirak i hag e (ce, ci) e saozneg (gant nemedennoù evel Celt, celtic, soccer... avat);\ndistaget e vez /tch/:\n(ce, ci), en italianeg;\ndistaget e vez /ts/:\ner yezhoù baltek;\ner yezhoù slavek skrivet gant al lizherenneg latin;\nen hungareg, albaneg...\ndistaget e vez /dj/;\ne turkeg, azerieg, tatareg, kurdeg...\nTrede lizherenn al lizherenneg vrezhonek eo e deroù 11 ger e Geriadur brezhoneg An Here, ha 7 anezho zo arouezioù kimiek. Implijet e vez e brezhoneg evit skrivañ ar son [k], evel e-barzh corrida, pe e gerioù all amprestet gant ar brezhoneg digant yezhoù all.\nEn ur ger bennak e vez lennet al lizherenn C evel ma vez graet e galleg dirak e hag i, da lavaret eo [s], evel e-barzh CD-ROM, pe hacienda.\nKelenn[kemmañ | kemmañ ar vammenn]\nTud zo a gav ne dleje ket bezañ kelennet er c'hentañ derez dre ma n'emañ ket el lizherenneg ar brezhoneg.\nE gwirionez emañ al lizherenn c e div oberenn ha ne vezont ket implijet gant skolidi ar c'hentañ derez:\nLa grammaire bretonne pour tous, gant Eugène Chalm.\nLizherennoù all[kemmañ | kemmañ ar vammenn]\nç e galleg ha portugaleg, distaget [s]\nDiorroet e oa bet diwar patrom al lizherenn c'hresianek sigma loarel.\n↑ Geriadur brezhoneg An Here, p. 201.\n↑ Geriadur brezhoneg An Here, p. 201\n↑ Geriadur brezhoneg An Here, p. 599.\nlizherenneg ar brezhoneg\nAdtapet diwar « https://br.wikipedia.org/w/index.php?title=C_(lizherenn)&oldid=1995077 »


Feiz Anjela – Ivona Martin - Anjela Duval\nKoulskoude, karout a rafen taolennañ e berr gomzoù an aergelc’h-se hag a zo bet hini he bugaleaj hag he yaouankiz.\nPa zeu Anjela Duval war an douar d’an 3 a viz Ebrel 1905, emeur c’hoazh war ar maez en ur mare difiñv a-walc’h, ur mare a bado hep kalz a gemm betek ar brezel diwezhañ.\nAbred, ar bennhêrezig a glevo hag a zesko ar bedenn, mintin ha noz, ar benedisite a-raok pep pred. Selaou a raio Buhez ar sent goude koan er goañv, mont a raio d’an ofisoù d’ar bourk d’ar Sul, d’ar pardonioù tostañ gwech an amzer. Erwan Duval ha Françoise Olivier a zo tud a feiz don. Skoet int bet kalet, kollet o deus daou vugel, ur mabig, ur plac’hig daouzek vloaz. Anjela a glevo alies diganto koulskoude : « Doue ar Mestr », ha, digant tud a vez bemdez-c’houloù-deiz o poaniañ hep distag : « Al labour zo pedenn. » Ivez ’vel tud n’o deus ket amzer da « oremuzat » :\nUr bedenn verr a sav d’an neñv\nAn hini hir a sach a-dreñv.\nAn holl ouelioù-berz a veze lidet a-hed ar bloaz, o verkañ ehanoù plijus, digarez ivez d’un tamm disterniañ.\nNetra eeunoc’h eget ar vuhez-se. Da eizh vloaz, Anjela a yelo d’ar skol d’ar gouent e Tregrom. Deskiñ a ra galleg, yezh estren-mat dezhi, ha buan e vo devet gant ar c’hoant gouzout muioc’h-mui. Abred d’he daouzek vloaz e chom er gêr, alies avat, pa c’hell, e tistro d’ar skol. Betek en he c’hozhni e komzo gant karantez ha doujañs eus he skolaerezed.\nPep tra en-dro d’ar grennardez kizidik, he spered lemm, a zo evel ul levr digor : plant, gwez, loened, douar, pradoù, oabl, lavaret ’vefe ne rafe nemet unan ganto. Dre chañs evidomp, un deiz ’zeuio ma kemero ur bluenn evit lavarout ar santerezh don he deus eus an natur.\nAn amzer a dro. Divizet he deus Anjela chom gant he c’herent ha harpañ o c’hozhni. An tad a varvo e 1941, Anjela he deus c’hwec’h vloaz ha tregont, ar vamm a yelo da anaon dek vloaz goude. Bloavezhioù a stourm hag a zispi dirazi pa chom hec’h-unan, o keinañ war un tamm douar treut ha paour… prest da sankañ en dizesper. Met kreñvoc’h eget pep tra emañ enni ar feiz-se o tougen anezhi er mareoù gwashañ.\nDiwezhatoc’h, pa zigoro dirazi, estlammet, ur bed a-bezh, dre hanterouriezh ar yezh-se ken karet ganti, e chomo sebezet, bamet dirak kaerder ’pezh a zo bet skrivet e brezhoneg, ha hi ivez a zeuio d’he zro da zegas he lod. Eus ’pezh he deus bevet, gouzañvet, poaniet, karet, kredet, netra ne vo kollet evel ma tisplego er barzhoneg « Eil bugaleaj ». Gwelloc’h egedon e lavaro deoc’h he soñj, an notennoù da heul a zo tennet eus goulennoù bet graet gant R. Laouenan, Ch. Brunel, eus he lizhiri, he skridoù, he barzhonegoù.\nAr garantez am eus douget a-viskoazh evit an douar a zo deuet din, a gredan, eus donder an amzerioù. Va c’herent eus an daou du a rumm da rumm, a-hed va lignez, a zo bet labourerien-douar. Abaoe ma oan bihanik, kemeret em eus perzh en holl labourioù. Va digarezit. Techet on da lakaat micher al labourer-douar dreist d’an holl vicherioù. Pell emaon da gaout mezh eus va micher daoust da c’hoaperezh meur a hini. Met karout a zo alies gouzañv. Ha gouzañvet em eus. Em c’horf stag bepred d’al labourioù kalet. Em spered ivez. Gouzout a raen o choaz chom amañ da dreiñ an douar treut-mañ e tivizen war un dro choaz ar baourentez, tostik-tre d’an dienez. Ne vern. Gwriziennet e oan amañ, met digollet on bet.\nPoan ’m eus bet, mes ivez ur joa : n’eo ket roet d’an holl labourerien bezañ dre hanter gant Krouer ar Bed. Ar c’houer en e barkeier a genlabour gant Mestr ar Vuhez. Emañ en ur greizenn vev : plant, loened. An Douar e-unan a zo leun ’vuhez, ennañ ez eus un nerzh hag a dreuzfurm pep tra. Penaos e kar an den difeiz an douar ? N’ouzon ket. D’am soñj e garantez a zo dibarfet. Dirak kement a garantez, e hini n’hell bezañ nemet dister ma ne gred ket en Hini en deus krouet lezennoù fur an natur.\nAn douar a zo evidon ul levr divent, e bajennoù o treiñ bemdez. N’eus ket daou zevezh heñvel. Chomet on feal d’ar feiz am eus resevet digant va c’herent. Bremañ, pa ne c’hellan mui diblas, heuliañ a ran an oferenn er radio. Pa n’em boa ket c’hoazh a bost, kemer a raen va levr oferenn e brezhoneg. Chomet on feal d’ar bedenn. Fiziañs bras am eus e sent Breizh, sant Erwan ’vel-just ! Va zad en doa ar brasañ doujañs evit e baeron. Pediñ a ran ivez santez Anna. Ar Werc’hez a zo tost-tre ouzhin, ouzh va buhez ha va c’hudennoù. Gwelout a ran enni ur vaouez hag he deus anavezet poanioù buhez pemdeziek an dud vihan.\nNe welan abeg ebet da gemmañ ’pezh a zo bet desket din. Ar Feiz a zo un donezon. Koulskoude, gwir eo, ma n’on ket bet tregaset e-pad va yaouankiz gant an danvez kelennet, ret eo din anzav : dre ma teu din un tamm oad e prederian war gredennoù relijionoù all. En em c’houlenn a ran ha fur eo krediñ tout ’pezh a vez goulennet diganeomp krediñ. Neuze ’soñjan gant fent : « Bo ! Sell ouzh ar ouizieien vras, a nac’h hor feiz kristen hag a gred diouganoù didalvoud… »\nAn hini ne gred nag e Doue nag en diaoul a gred e forzh petra ; anat eo e rank an den krediñ en un dra bennak. N’on na prederour na doueoniour, met evidon, sklaer eo ez eus ur Mestr d’ar vuhez. Chom hep krediñ a zo, evit an denelezh, kouezhañ en izelañ pazenn, diskenn e renk al loened.\nAr Gelted o deus kredet atav e divarvelezh an ene ha reiñ d’an den ur vent divarvel n’eo ket e izelaat, er c’hontrol… Ar gredenn-se a dosta an den ouzh Doue. P’o deus anavezet ar Gelted Mister ar C’hrist, asantet o deus aes d’e gelennadurezh, dre ma klote gant o c’hredennoù. An Iliz Katolik he deus revevet promesaoù a zivarvelezh. Sur on e c’heller kavout enni pep tra a zo ezhomm evit en em santelaat ha ren ur vuhez eeun, gant ma vo sentet ouzh he reolennoù. Gouzout a ran ez eo hejet an Iliz gant ’bep seurt daeloù ha rendaeloù, se zo bet a-viskoazh en ur bed a vez o kemmañ hep ehan war hent an dazont.\n’Vel-just, pep tra n’eo ket parfet en Iliz. An holl veleien n’int ket sent. Me ’gred e vijent doujet muioc’h ma tiskouezfent anat pehini eo o stad. Ne gredan ket e vefe mat e timezfent, nemet intañv hep karg a vugale e vefent. Pas an dud yaouank. En holl vroioù, ar beleg, pe ve a-zindan beli ar Pab pe ur rabin, a zo doujet gant an dud a skiant vat, aberzhet en deus e vuhez evit mont da servij e nesañ. Pa oan yaouank, ar beleg a oa ar « Mestr da soñjal ». Ar c’homzoù lavaret gantañ en iliz, d’ar Sul, a oa boued speredel d’ar c’houer — ha na ouie alies na lenn na skrivañ — a-hed ar sizhun. Niver ar veleien a ya bepred war rouesaat, ur wall gudenn eo, ret e vo d’an dud dont d’o skoazellañ… Ar re yaouank n’int mui dedennet gant ar velegiezh, en em zistreiñ a reont eus ar relijion. Dont a raio un amzer koulskoude ma santint adarre un ezhomm anezhi. ’Trezek pehini ez aint, goude bezañ dilezet an hini wirion ? Ne gomzan morse da gentañ eus seurt kudennoù gant an dud yaouank a zeu d’am gwelout. Hepken pa zigoront ar gaoz o-unan war un dachenn a zo evidon un dachenn sakr. Me ’gred eo disheñvel evit pep hini an darempred a zo etre un ene hag e Grouer.\nUr rebech am eus da ober koulskoude, hag en ran hep marc’hata, ur rebech d’an Iliz Katolik e Breizh : kiriek-bras eo eus diskar hor yezh a zo bet taolet kuit eus an ofisoù. Un nebeud beleien a zalc’h kalonek, met, ’mod all, a-vec’h ma klever amañ-ahont ur c’hantik bennak evel ma roer un askorn da grignat. Perak e vez ar veleien, a zlefe bezañ emskiantek, o reiñ an dorn evit mougañ hor yezh ? Daoust hag e sentont ouzh urzhioù an eskobtioù ? Met, daoust hag ez int ken sentus-se war bep tachenn ? Ret eo dezho cheñch o emzalc’h a zo dibardonus. Ma ne c’hellan ket ijinañ ur Breizh dizoue, n’hellan ket muioc’h ijinañ ur feiz vreizhek hep ar brezhoneg.\nUn dever sakr, ar muiañ sakr eus an deverioù eo legadiñ d’ar vugale ur yezh, ur c’hultur. Hêrezh an hendadoù. Ur rummad tud n’eo nemet ur ruilhenn er chadenn. Ret eo dezhañ treuzkas e zeskamant, e skiant-prenañ d’ar rummad a yelo pelloc’h, ha nann terriñ chadenn an heritaj. Kiriegezh ar veleien a zo bras evit ’pezh a sell kendalc’h ha buhez ar yezh. Ret e vefe dezho he adimplij en ofisoù, el lidoù, ma fell dezho chom war hent an aviel, ar c’helc’hlizhiri-meur. Perak klask lakaat tout an traoù heñvel ? Dija, ur fazi eo bet eus o ferzh harpañ ar gallekaat, ret e vefe dezho rentañ enor d’ar brezhoneg en iliz.\nKarout a rafen lavarout ouzhpenn e talv pep strivadenn evit difenn ar yezh. Emaomp kaset ar c’hein ouzh ar voger, ret stourm war an holl dachennoù. Karout a ran kalz ar vugale, reoù ar re all p’eo gwir n’em eus hini. Marteze gwechall ’m bije karet… N’eo ket bet va hent, chomet on gant va zud kozh ha n’em eus ket bet a geuz… Mat eo bet evel-se. Un digoll a vez d’un aberzh… serrit un nor, dek all a zigor. Ar beleg-mañ-beleg, al leanez-mañ-leanez o dije gellet bezañ ivez tad ha mamm a familh dispar, miret o deus o galloud da garout evit o nesañ… Ar c’herent a zle da gentañ-penn ober war-dro o ziegezh n’hellont ket alies prederiañ ouzhpenn-se, nemet m’o deus ur vuhez diabarzh puilh…\nTrueziñ a reer marteze va digenvezded. Eus se n’em eus morse gouzañvet. An devezhioù ma ne welan den a zo ur bennozh evidon. Klask a ran neuze adkavout un tamm nerzh, ha va labour a ya fonnus war-raok. Kompagnunezh am eus : va levrioù, ar vuhez o verviñ enno. Karout a ran prederiañ. O ! pas war an traoù re luziet ; evel pep hini koulskoude e c’hoarvez ganin prederiañ war blanedenn an den. « Renet e vezomp », e lavare Pierre Lhermitte. Kaer en deus an den difretañ eus un tu pe un all, kaset e vo ’trezek al lec’h ma rank mont. Un tonkadur eo. N’eo ket ar skiant a bermeto dezhañ tec’hout, koulskoude, gwechoù, e tosta anezhañ ouzh Doue. Lakaat a ra ar mister da gilañ, o sklêrijennañ a daolioù « flach ».\nGwir eo emañ pep den en ur mod en e zigenvezded. Dirazañ e-unan. Ne c’hell e gwirionez daremprediñ a-grenn e nesañ, ar re all, nemet dre Zoue, gant Doue ’ve. Er boan, er c’houzañvusted e kavo an digenvezted-se. Ar c’hristen a gred e komuniezh ar sent a gavo frealz, rak ma ya war-raok e-unan war hent ar santelezh, sachañ a ra reoù all d’e heul, er c’hontrol, ma kouezh, ma ya war fallaat, an denelezh a gil ivez. Ret eo d’an dene- lezh kaout tud dreist, tud meur. Ur bobl hag a zo enni seurt tud a zo ur bobl dreist, ma vankont, ar bobl a gouezh izel, dilignezet eo. Anavezet em eus tud kozh dizesk hag o doa amplik kement a dalvoudegezh hag hor « sorbonnarded vodern ». Sellet o doa gant evezh ouzh ar vuhez, ha gouzout a raent ober an dibab etre an droug hag ar mad. Hiziv an deiz, droug ha mad a zo kilpennet, pep tra zo plaen.\nReiñ ur ster d’ar vuhez, n’eo ket aes, gwir eo. Met, just a-walc’h, ar relijion gristen he deus ur vuhezegezh a respont da bezh a glask an den. Ur respont klok. Seblantout a ra din bevañ el leunded. Ne garan ket soñjal er marv. Hetiñ a ran e teufe an diwezhatañ ar gwellañ. War an tamm douar-mañ, gouzout a ran peseurt buhez am eus, n’ouzon ket petra ’vo en tu all. Dre vras, klask a ran chom hep soñjal e warc’hoazh. Ar pep pennañ eo leuniañ mat an devezh. Forzh penaos, ar marv n’eo ket ar fin, an den evit ul lodenn a zo graet evit ar beurbadelezh. Evidon, va zud a zo amañ, tost ouzhin, bemdez. Ne cheñchan netra en ti, me ’gred e rebejfent din, se ’vefe, en ur mod, evel lakaat anezho er-maez.\nAn emskiant am eus da ober tout ’pezh on gouest da ober, da vezañ em flas, feal d’am zud, d’am bro, a zegas din, ’benn ar fin, ur peoc’h diabarzh gwirion. A dra sur, soursioù am eus, kudennoù a ya war washaat dre ma tigresk va nerzh. Koulskoude en em santan eürus. Marteze n’eo ket eus ar seurt eürusted a vez anv anezhi peurliesañ. An eürusted-se n’em eus morse anavezet. Pep hini a « fabrik » e eürusted. Un dra diabarzh eo : peoc’h ar goustiañs, al labour, ar bara asur… Ne vagan mui a huñvreoù, an amzer a zo re verr dirazon. Huñvreal a ran koulskoude e dazont va bro : ne c’hell ket ar stad a vremañ kenderc’hel. Bro-C’hall a gemer hon zud, hon arc’hant, hon finvidigezh. Pep tra. Lakaat a ra e graban war ar re wellañ.\nDre chañs, ar re yaouank a zo krog da gompren eo bet diberc’hennet hor bro. Faziañ a reont a-wechoù, n’ouzont ket bepred dibab an hent mat, c’hoant o deus mont re vuan. Met, hepto, netra ne vefe posupl. Me a zo evit un emrenerezh divizet mat. En deiz a hiziv, n’eus mui bro vihan ebet barrek da vevañ klozet warni hec’h-unan. Stag-ha-stag eo an holl interestoù dre ar bed. Met pep hini a dle chom mestr en e di.\nD’an 3 a viz Ebrel I976, p’edo o kregiñ gant he 72vet bloavezh e skrive « Pedenn evit ur bloaz nevez ».


James zo un anv-badez saoznek, ha bet un anv gallek ivez, par d'an anv brezhonek Jakez, nemet tostoc'h da Jalm pe Chalm. An anv poblekañ roet d'ar baotred e SUA e oa e 1990.\nEvel an anvioù-se e teu eus an hebreeg, eus an anv Jakob, unan eus an ezec'h meneget er Bibl.\nDeuet eo d'ar saozneg eus an anv gallek James, adstumm da Gemmes, diwar al latin izel Iacomus, ur stumm rannyezhel da Iacobus, eus an Testamant Nevez e gregach, (Ἰάκωβος /Iakōbos), eus an anv hebreek יעקב (Yaʻaqov).\n1.1.1 Evel anv-badez\n1.1.2 Evel anv-tiegezh\n6 E broioù all\nDouget eo bet an anv\ngant 6 roue skos ha 2 roue saoz (anvet Jakez e brezhoneg);\ngant kalz tud brudet\nJames Bond, spier saoz e romantoù Ian Fleming, brudet dre ar fiñvskeudennerezh, ha c'hoarierien evel Sean Connery\nJames Buchanan, pemzekvet Prezidant Stadoù-Unanet Amerika (1857 -1861).\nJames Dean, filmc'hoarier amerikan\nJames Joyce, romantour iwerzhonat\nJames Larkin, sindikadour iwerzhonat\nJames Harden-Hickey, skrivagner stadunanat gallek\nHenry James, romantour amerikan\nJesse James, brigant amerikan\nSaint-James, ur gumun eus Normandi, stok ouzh Breizh.\nSt James, Victoria\nSt James, Western Australia\nIliz-veur Saint James e Toronto, koshañ ha brasañ hini kêr.\nBaie-James, e Kebek\ne kêrioù all\nSt James' Park, e Newcastle upon Tyne, c'hoarilec'h skipailh mell-droad Newcastle United.\nSt James Park, c'hoarilec'h mell-droad en Exeter\nSaint James, Antrim, e Norzhiwerzhon\nE broioù allAozañ\nSt James, Cape Town, e Suafrika\n↑ Frequently Occurring First Names and Surnames From the 1990 Census, lec'hienn diwar-benn an anvioù-badez e SUA US Census Bureau\nAdtapet diwar « https://br.wikipedia.org/w/index.php?title=James&oldid=1853110 »\nDernière modification le 29 Her 2019, à 06:10\nKemmoù diwezhañ degaset d'ar bajenn-mañ d'an 29 Her 2019, da 06:10.


An danvez skolaerien kelennerien - KEAV\nAn danvez skolaerien kelennerien\nEvit an danvez-skolaerien divyezhek e vo kinniget prantadoù war ar bedagogiezh gant skolaerien/kelennerien a-vicher, skiant prenet ganto. Ar programm n'eo ket termenet c'hoazh. Dizale e vo lakaet war wel amañ.\nSKOAZELL KEAV 2015\nGouzout a reomp ne zesker ket ur yezh dre heuliañ kentelioù nemetken, hag e ranker lakaat anezhi da vevañ er-maez eus metoù ar Skol-Veur, pe ar greizenn stummañ. Gouzout a reomp ivez pegent talvoudus eo evit ar gelennerien brezhoneg kenderc’hel ingal da studiañ ar yezh, dre heuliañ devezhioù-studi ha stajoù hiroc’h lec’h ma c’hellont gwellaat o barregezhioù, ober anaoudegezh gant brezhonegerien all, eskemm war o micher, o skiant-prenet, bevañ ur sizhunvezh pe ouzhpenn e brezhoneg penn da benn. Ken gwir all eo evit an holl re a vez o labourat e bed ar skolioù, kasourien, ATSEM...\nEvit skoazellañ studierien Master 1 ha 2 ar c’helenn divyezhek en o studioù, ar gelennerien, ar gasourien hag an ATSEMoù, ha kement hini o labourat e metoù ar c’helenn divyezhek eo prest KEAV d’ober dezho un distaol a 110 euro war briz ar sizhunvezh staj heuliet e KEAV war o amzer vak ha war o c’houst.\nEvit ma c’hellfemp heuliañ gwelloc’h ar goulennoù skoazell, e c’houlennomp diganeoc’h leuniañ al lodenn amañ dindan.\npezhioù-stag da bellgargañ: >>KEAV Skoazell 2015 pdf\nPROGRAMM WAR AR PRANTADOÙ GOUESTLET D'AR BEDAGOGIEZH\nD'ar mare ma embannomp n'eo ket bet savet ar programm c'hoazh . Diouzhtu pa c'hallimp e vo lakaet war wel hag e c'hallor hen lenn amañ.\nAn danvez skolaerien kelennerien Donemat Petra eo KEAV --Keav bremañ --Keav a-hed ar bloavezhioù Petra a vez graet --Skol-hañv --Devezh-studi --Brezhoneg er familhoù Goulennoù ordin --Diwar-benn ar staj --Diwar-benn an devezh-studi Kenskrivomp --Deuit e darempred ganeomp --Lakait hoc'h anv ---Fichenn enskrivañ d'an devezh-studi ---Ar skol-hañv ---An dibenn-sizhun evit ar familhoù Media --Poltredoù ---Skol-hañv ---Devezh-studi ---Dibenn-sizhun evit ar familhoù --Videoioù ---Skol-hañv ---Devezh-studi ---Dibenn-sizhun evit ar familhoù Dihelloù --Dihelloù - Skol-hañv --Dihelloù - Brezhoneg er familhoù --Dihelloù - Devezh-studi Studiadennoù yezh


Marc'harid Bro-C'hall (1553-1615) - Wikipedia\nMarc'harid Valois (1553-1615), Marguerite de Valois hervez hec'h anv gallek, lesanvet Margot, pe «la reine Margot» (ar rouanez Margod), a oa merc'h da Herri II , c'hoar da Herri III , pried da Herri IV .\nMarc'harid Valois (war-dro 1573)\npoltredet gant François Clouet\nMargodig (war-dro 1560).\nPennadoù Marc'harid Valois, Marc'harid Bro-C'hall, Marc'harid Navarra, zo ivez.\nMerc'h e oa d'ar roue gall Herri II ha d'e wreg Caterina de' Medici. Rouanez Navarra ha Bro-C'hall e voe dre zimeziñ.\nEn 1572 e timezas da Herri III, roue Navarra, hag a oa protestant. Brezeliñ a reas he fried ouzh ar gatoliked, pell diouzh e wreg. Mont a rae-hi da baotreta e-keit ma veze-eñ o verc'heta. Evit klask he sioulaat e voe kaset da chom en ur c'hreñvlec'h pell diouzh ar gêrbenn, e kastell Usson.\nPa voe graet ar peoc'h e teuas Herri Navarra da vout Herri IV, roue Bro-C'hall. Klask dizimeziñ a reas ar roue dre ma n'en doa ket bet bugel ebet. Pa voe aotreet Herri gant ar pab da derriñ an dimeziñ e c'hallas addimeziñ d'ur briñsez italian Maria de' Medici e 1600. E 1605 e reas Marc'harid he distro d'al lez ha ne guitaas ket ken, na war-lerc'h muntr ar roue e 1610.\nLa Reine Margot, romant istorel gant Alexandre Dumas e 1845.\nAdtapet diwar « https://br.wikipedia.org/w/index.php?title=Marc%27harid_Bro-C%27hall_(1553-1615)&oldid=1946077 »


Pajenn:Morvan - Buez ar Zent, 1894.djvu/194 - Wikimammenn\nPajenn:Morvan - Buez ar Zent, 1894.djvu/194\nD’ann trede. — Ann nep a zo karantez Doue enn he galoun a labour evit gloar Doue ; ann nep eta ne ra netra evit gloar Doue n’ema ket karantez Doue enn he galoun.\nD’ar pevare. — Beza mad e kenver ar re a zo mad evidomp ne virit nemeur beza meulet ; mes beza mad e kenver ar re a zo a enep d’eomp a virit kalz meuleudi.\nAr Zantez hag ann impalaer, he fried, n’o devoa etrezho ho daou nemed eur galoun hag eur volontez : ar pez a c’hoantea unan, egile her c’hoantea ive. N’o doa ken ioul nemed da velet Doue anavezet, karet, henoret ha\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/194&oldid=137375 »


Aviseu pourfitabl d’er Verdér ha d’en ol grechénion eit réglein ou buhé - Wikimammenn\nAviseu pourfitabl d’er Verdér ha d’en ol grechénion eit réglein ou buhé\n1831 (p. 125-130)\n◄ Buhé admirabl santés Rose a Viterb Aviseu pourfitabl d’er Verdér ha d’en ol grechénion eit réglein ou buhé Exercice eit cleuet en Overen ►\nBOUT e zou deu sort oræson, ré a vêg, ré a galon. En oræson a vêg eit bout mad, e zeli sehuel ag er galon ha bout tuemmet guet caranté er galon : er sort oræson-zé e zou hanhuet ordinæremant Pedenneu. En oræson a galon, eit bout mad, n’en dès quet dobér erbet a secour er bêg, deusto neoah ma ellér laret mar a guir a vêg, trema vér doh hé gobér ; er sort oræson-zé e zou hanhuet ordinæremant Méditation ; de laret-é, reflexioneu carantéus groeit guet chongeu er speret ha guet caranté er galon. Ret-é pedein a vég, a p’en dé hun bêg, hun ol squêndeu hac ol hun horf donæzoneu a vadeleah Doué hun hrouéour, hac eit discoein en exampl vad d’hun nessan. Ret-é pedein a speret hac a galon, a vihannoh hun pedenneu a vêg hun annéou, èl ma annéhant er vugalé ; hun speret e zeï de vout paressus, hac hun halon de vout ponnér, ha ne chommou guenemb meit er gloren pé en dianvés ag en devotion, ha memb ag er grecheneah. Amen èl él livreu aral, oræson e senefi principalemant Méditation.\nN’en dès nitra a vrassoh conséquance é buhé ur hrechén eit er pratiq ag en oræson, pé en accustumance a obér oræson. Hi é hun sàu d’en Nean, hun distag a zoh en doar, hac hun joént doh Doué ; hi e ra demb tanhouat dré avance en heurustæt en dès er Sænt ér Baraouis. Mæs, allas ! gloéüe bras é en exercice ag en oræson, deusto ma paris bout stanc. Hilleih a dut e gonz ag en oræson, hilleih a dut abil en dès scrihuet ar guement-cé ; er Govézerion hé recommand, d’en ineanneu ; mæs gùir-é neoah penaus é mesq un nombr bras a dut e chonge bout dueah doh en oræson, n’en dès quet calz e avance én exercice spirituél-men. Rac n’en dès meit er grechénion e labour guet courage de fortifiem ou squêndeu e zou capabl de danhouat Doué én oræson. Hun speret e zou quer scan, poén en dès doh hum arrestein ér gontamplation ar en treu spirituel e zesq demb er fé ; é contrel é ma perpet é clasq ridec d’en treu tamporel e blige pé e zisplige d’emb ar en doar, ma n’hum breparamb d’en oræson dré er mortification, de laret-é, é verhuel d’er bed.\nMæs deusto ma cavér difficultéeu én oræson, ne zeliér quet eit en dra-zé hé abandonnein, rac abandonnein en oræson, e zou abandonnein er moyant hac er binhuic jaujaplan de ouni ha de zastum en ol vertuyeu ; hémb en oræson n’éellér quet arrihue bet er berfection, a pe n’en dé quet volanté Doué rein demb é græceu revé en ordinær, meit a p’ou goulennamb dré ur beden vad. En oræson é er squél mystérius-hont en doai discoeit en Eutru Doué d’er Patriarche Jacob ; dré er squél-zé é teli en ineanneu montein hemb cesse bet trôn ou Hroéour. Hum hroeit enta doh en oræson, mem berdér quaih, câret en exercice spirituel-zé, rac a vihannoh n’éellehet jamæs gouni na dastum er vertuyeu, nac hou pout guet Doué er burtæt a galon.\nNe zesquein quet deoh amen er fæçon d’obér oræson. Hui er havou él livr méditationeu pé réflexioneu, é breton Gùénet, él livr Aviéleu, é buhé er Sænt, ha gùel hoah én introduction d’er vuhé devot. Mé larou hemp quin deu pé tri guir, 1.° E commancér en oræson dré hum laquat é presance en Eutru Doué, hac é oulen secour guet-ou ; 2.° Nezé é chongér son ér péh e fal deoh méditein, revé ma hoès ean leinnet pé cleuet leine, pé revé ma tegasse en Eutru Doué chonge deoh ; ret-é troein ha distroein er chongeu a hou méditation én hou speret guet ou ol circonstanceu ; de laret-é, ou honsiderein a guement tu zou ; 3.° Guet ur garanté vras doh digueor hou calon d’en hoant crihue d’hé gober ér mod ma uélet é fal gobér ; 4.° goulen secour guet Doué dré intercession er Uéries hac er Sænt ; 5.° En trugairécat ag er chongeu mad en dès degasset deoh ; 6.° Ha chongeal é quement-cé liès durand en dè. Sant Françæs a Sales e hanhue en deuéhan articl-men er boquet spirituel.\nGoulennet guet hou Covezour penaus é teliet hum gomportein : rinquein e ramb en dout ur honduyour én un hènt é péhani é homb dal. Hum arrestet ér méditation, nameit a gùélet e rehoh sclér é vehoh tennet guet er Speret-Santel d’ur fæçon aral a orsæson ; ha mar hum rantet fidel, en Eutru Doué e zei én hou calon guet mui a abondance ; hac én hou lausquehai ér stad-cé durand hou puhé, hou condition e vehai just quen avantajus, rac avancein e rér assès a pe héliér volanté Doué.\nMæs ret-é bout fidel ha dalhabl d’hum aquittein ag en exercice spirituel-men ; ne fal quet bout haval doh certæn tud, péré ne rant oræson, meit a pe sour guet-ai, revé ou himur. Hou pet enta hou ç’amzér réglet muihan ma ellehet, aveit gobér méditation. Er mitin-é en amzér jaujaplan, a balamort ma vai er speret hac er galon liproh ha goulioh a tracassereah ér bed, ha ma vai gùel ol en deuéh goudé un exercice quer pourfitabl. Queméret un ær, pé un hantér-ær, pé d’er bihannan ur hart-ær d’obér hou ç’oræson, revé avis hou Covezour ; de greis-dé ha de noz, hum examinet ar hou fidélité de viret er vertu pé de zihoal doh er vince e zou bet er matiér a hou méditation de vitin, revé er résolutioneu hoa poai groeit nezé.\nNe glasquet na doustér na consolation én oræson ; abandonnet ol quement-cé étré deorn en Eutru Doué, e ra pé e refus revé ma plige guet-ou. En distractioneu pé chongeu digampen e zeï én hou speret scan durand hou ç’oræson, ne vireint quet doh t’hi a vout mad, ma n’en doh dehai dré hou faut, ha mar sortiet ag en oræson humploh, mortefiettoh, ha disposettoh d’obér volanté Doué.\nA p’en dès hun Salvér gourhemennet demb én Aviel pedein attàu hemb scuéhein jamæs én exercice santel-zé, hou pet sourci bras de chongeal hemp cesse é hoh é presance en Eutru Doué. Er chonge carantéus ha dalhabl a bresance en Eutru Doué e zou ur beden continuel a speret. Ne fal quet eit en drazé derhel bandet ha gênet er speret ; gùel é assaï derhel dré gair hun sel a speret ar un Doué presant dirac omb, é quement-tra crouéet e uél deulegat hun horf, revé er sclerdér ag er fé. Quement-cé e hanhuèr hum zerhel pé quêrhet é presance en Eutru Doué. Er Sænt er groai, hilleih er groa hoah, en dra-zé e zou unan ag en articleu a règl el Leannéset ag er Visitation. En accoursemant-cé hou talhou én ur respet bras eit majesté en Eutru Doué, hac e virou dohoh a obér nitra e ellehai offancein é zeulegat infinimant pur, hac open e reï deoh nerh de bratiquein en ol vertuyeu, èl ma ra sel ur mæstr courage d’é serviterion d’obér ou devér.\nAdtapet diwar « https://br.wikisource.org/w/index.php?title=Aviseu_pourfitabl_d’er_Verdér_ha_d’en_ol_grechénion_eit_réglein_ou_buhé&oldid=80867 »\nKemmoù diwezhañ degaset d'ar bajenn-mañ d'an 23 Kzu 2015, da 15:31.


Stumm eus an 13 Meu 2009 da 03:35\n203 okted ouzhpennet , 11 vloaz zo\nStumm eus an 12 Meu 2009 da 19:35 (kemmañ)\nStumm eus an 13 Meu 2009 da 03:35 (kemmañ) (dizober)\n'''Frañsez Bro-C'hall''', ganet d'an 28 a viz C'hwevrer [] e kastell [[Amboise]] ha marvet d'an 10 a viz Eost [] e kastell Tournon, a oa [[mab]] henañ [[Frañsez Iañ a Vro-C'hall|Frañsez Kentañ]], roue [[Bro-C'hall]], ha [[Klaoda Bro-C'hall]], [[merc'h]] henañ [[Anna Breizh]] ha [[roll Rouaned ha Duged Breizh|dugez Breizh]] a-berzh he mamm. [[Daofin]] Bro-C'hall e oa eta, ha [[dug Breizh]] dindan an anv a [[Frañsez III]].\nMervel a reas Frañsez III e [] e [[Lyon]], goude bezañ evet ur banne gwin. Unnek vloaz a-raok e dad. 18 vloaz e oa, dizimez ha divugel. Kredet e voe e oa bet kontammet. Tamallet e voe da Graf Montecuccoli, sekretour an Daofin, bezañ chomet e servij Karl V. Ha meur a seurt ampoezon a voe kavet en e lojeiz pa voe furchet. Goude bezañ bet jahinet ec'h anzavas en doa lazhet an dug. Hiziv e soñjer e varvas an dug gant an [[droug-skevent]], tapet e karc'har [[Madrid]]. Douaret e voe e penniliz Saint-Denis.▼\n[[Skeudenn:Jean Clouet 001.jpg|thumb|left|E dad, [[Frañsez Iañ]]]]\n▲Mervel a reas Frañsez III e [] e [[Lyon]]kastell Tournon, goudeabalamour, bezaña lavarer, en devoa evet ur banne gwindour e [[Lyon]],war-lerc'h ur c'hoariadenn [[tripod]]. Unnek vloaz a-raok e dad. 18 vloaz e oa, dizimez ha divugel. Kredet e voe e oa bet kontammet. Tamallet e voe da Graf Montecuccoli, sekretour an Daofin, bezañ chomet e servij Karl V. Ha meur a seurt ampoezon a voe kavet en e lojeiz pa voe furchet. Goude bezañ bet jahinet ec'h anzavas en doa lazhet an dug. Hiziv e soñjer e varvas an dug gant an [[droug-skevent]], tapet e karc'har [[Madrid]]. Douaret e voe e penniliz Saint-Denis.\nAdtapet diwar « https://br.wikipedia.org/wiki/Dibar:MobileDiff/463898 »


Patrimoine linguistique - Ofis Publik ar Brezhoneg\n> Poloù ha servijoù\n> Glad yezhel ha panellerezh\nKefridi ar Servij Glad Yezhel ha panellerezh eo dastum glad ar brezhoneg, koulz an hini komzet hag an hini skrivet, mirout ha studiañ anezhañ abalamour d'e vrudañ. Ober a ra war-dro saveteiñ, skoueriekaat ha talvoudekaat ur glad lec'hanvioù hag anvioù-tud hag a zo en arvar.\n95300 : an niver a fichennoù a oa e diaz KerOfis e dibenn 2019.\nNe vez ket desket ar yezh er familhoù ken pe nemeur, koshaat ha mont d'an An aon a ra ar vrezhonegerien gozh.\nGant se eo poent bras dastum kement ha ma c'haller, dreist-holl ar pezh a sell ouzh al lec'hanvadurezh.\nAn Ofis Publik eo an aozadur dave war an dachenn-se.\nPa vez kaoz da staliañ panelloù-hent e labour ar servij Glad yezhel ha panellerezh asambles gant an embregerezhioù panellerezh, servijoù ar Stad evit an hentoù Stad, renerezhioù-departamant an hentoù hag ivez gant an holl gumunioù a c'houlenn sikour digantañ.\nUn aozadur dave\nKinnig a ra an Ofis Publik ur servij a galite evit a sell ouzh studiañ lec'hanvioù hag ober troidigezhioù, hag ivez reiñ alioù war an doare da lakaat an anvioù-se war wel.\nOber a ra war-dro ivez adlenn ar gobarioù a-raok ma vefe fardet ar panelloù ha diellaouiñ, bremañ ez eus ugent vloaz zo, kement a sell ouzh an divyezhegezh war an hentoù e Breizh e-barzh ar bank roadennoù enlinenn KerOfis.\nTapet en deus an Ofis Publik skiant-prenet war an dachenn-se, gant se e vez goulennet e ali digantañ ingal gant aozadurioù all hag a labour war ar memes tachennoù.


Journal de Renaud Camus, mercredi 17 mars 2021\ncréée le mercredi 17 mars 2021, 23 h 50\nmodifiée le jeudi 18 mars 2021, 10 h 46Plieux, mercredi 17 mars 2021, sept heures et demie du soir. L’agent immobilier Mercure m’a transmis hier une offre des visiteurs du mois dernier, pour Plieux. Je ~~’~~~ ~~~~~~~~~. ~~~~~~ ~~~ ~~~~~~ ~~’~~~~~~ ~~~~~ ~~~~~~ ~~~~, ~~~~ ~~~~~~~~~~ ~~~~ ~~~ ~~’~~~ tenir au prix ~~~~~~~~. ~~~ ~~~~~~~ ~~~~~~~ ~~~ ~~~~ ~~~~~, ~~~ ~~~ ~~’~~~~~~~~~, ~~~~~ ~~~~~~ ~~~ ~~~~~ ~~~~~ ~~ ~~~~~ ~~~~~~~~ ~~~ ~~~~~~~~. ~~~~~~ ~~~ ~~~~~ ~~~~~~ ~~~~ ~~~~~~~~~ ~~~~~ A., château-frère et ~~~~~ ~~~~ ~~~~~~~~~~ ~~~~~ ~~~~~~~~~~~, ~~~~~ ~~~~, ~~~ ~~’~~~~~ ~~~~~~~~, ~~~ ~~~~~~~~~ ~~~~ ~~~~ ~~~~~~ ~~~~~~~~~~ : ~~~~~~~ ~~~~ ~~~~~~~~~~~~~~ ~~~~~~~~~~ ~~~~~ ~~~ ~~~~~ ~~~~~~~~~~~~ ~~~~~~~~, ~~~ ~~’~~ a nuls travaux ~~~~~~~~ ~~ ~~ ~~~~~~~ — ~~~~~ ~~~~~~~~ pas urgents ~~~~ ~~~~~, ~~’~~~~~~~~~, ~~~~~~~ ~~~~ ~~~ ~~~~ ~~~~~~~~~ ~~~~~~~~~ ~~~ d’esthétique.\nL’agent ~~’~~~~~~~~~~ ~~~~~~~~~ ~~ ~~~ ~~~~~~~~~ ~~~ ~~~~ prétentions, et m’a ~~~~~ ~~~~~~~~, ~~~~~~ ~~~~ ~~~~~~ ~~~~~, ~~~~~ ~~~ ~~~~~~~~~ ~~~ ~~~~~~ ~~~~ ~~~~~~~~~ ~~~~~~, ~~~ contre-offre, ~~~~~~ ~~’~~~ ~~’~~~~~~ ~~~~ ~~~~~~~~ ~~~ ~~~~~~~~ ~~~~~~~~~ ~~~~~ ~~~~~~ ~~~~ je venais de ~~~~ ~~~~~~~~, ~~~ ~~~~ ~~~~~~~~~ ~~~~~~~~~~~ ~~~ ~~~~ ~~~~~~~~ ; ~~~ ~~~~~~ ~~’~~~ ~~~~~~~~~ ~~’~~~ ~~~~~~~~~ ~~~ ~~~~~~~. ~~~ ~~~~~ ~~~ ~~~ ~~~~~ ~~~~~~~ ~~~~~~~ ~~~ ~~~~~~~~ sur mes positions, ~~~~~ ~~~ ~~~~ ~~~~~~~~~~~~~ ~~~~ ~~~ ~~~~~ ~~~~~~~ ~~~ ~~~~~~~~~ ~~~~~~~ ~~~ ~~~~~~~~~~~. ~~~ ~~~ ~~~~~ ~~~~~~~~~~ ~~~~~~~ ~~~ ~~’~~~~~~ ~~~ ~~~~~~~~ ~~~~~~~, ~~~~~~~~ ~~ ~~~~~~~~~ ~~~ suis très attaché, ~~~ ~~~ ~~~~~ ~~~~ ~~~~ ~~~~~ ~~~~~~~~~ ~~~ ~~~ ~~~ ~~~ ~~~~~~~ ~~~~~ ~~~~~, ~~~ ~~~~~~~~ ~~~ ~~~~~~. ~~~~~~~~ ~~~ ~~~ ~~~~~ ~~~~~ ~~~~ ~~~~~~~~~ ~~~~~~~~ ~~~~~ à fait me ~~~~~~~~~, ~~~ ~~~~~~~~~~~~~. ~~~ ~~ ~~ ~~~~~~~ ~~~~ ~~~ ~~~~~~~ ~~~ ~~~~~~~~~~~~ ~~~~~ ~~~~~~~~ ~~~~~ ~~’~~~~~~~, ~~~~~ ~~~~~ ~~~~ ~~~~~~~, ~~~~~ (~~~~~ ~~~~ ~~~~~~~~~~~~~~~ ~~~~~ ~~~~~ : moins altier, plus ~~~~~~~~, ~~~~~~ ~~~~~). ~~~~~~~~~~ ~~~ ~~~ ~~~~~ ~~~~ ~~~~ ~~~~ ~~~~ ~~~~~~~~~~~ ~~~~~~~ ~~~~~~ ~~~~~~~~~~~~~~ ~~~~ ~~~~ ~~~~~~~~~~ ~~~~~~~~~~~ ~~~ ~~~~ ~~~~ ~~~~~~~~~~~~~~ ~~~~~~~~~. ~~’~~~~~~ ~~~~ ~~~~~~~~~~~~~~ de l’annonce il ~~~~~~~ ~~’~~~~~~~ ~~~~ ~~~~ ~~~~~~~ ~~~~~~ ~~~~~~~~, ~~~~ ~~~~~~~~~~~~ ~~~~~ ~~~~~~~ ~~’~~~~ ; ~~~ ~~~~~~~ ~~~~ ~~~~~~ ~~~~~~~ ~~~~~~~~~~ ~~~~~~~~~~~ ~~~~~ ~~~~~~~~ ~~~~~ ~~’~~~~, ~~ ~~~~ ~~~~~~ étonnement, par la ~~~~~~~~~ ~~~ ~~~~~~~ ~~~~~ ~~~~~~ ~~~~~~~ ~~~~~. ~~~ ~~~~~~~~~ ~~~~~~~~ ~~~ ~~~~~~ ~~~~~~~~ ~~~ ~~~~~~~~~~, ~~~~~~ ~~~~~~~~~~~~, ~~~~~~ ~~~~~~~~~~~~~ ~~ ~~~ ~~~~~~~~ ~~~~ ~~~~~~, ~~~ ~~~ ~~~~~~ installer à grands ~~~~~~. ~~~, ~~~ ~~~ ~~~~~~~~ ~~~~~~~~~~~~, ~~~ ~~~~ ~~~~~ ~~~~~~~~ ~~~~ ~~~~~~ ~~~~~ ~~~~~~~ ~~~~ ~~~~~ ~~~~~~~ : ~~~ ~~’~~~~~~~ ~~~~~~~~ ~~~ ~~~ ~~~~~~ ~~~ ~~~~ ~~~~ ~~~~ prix est très ~~~~~~~~~~ ~~~~ ~~~~~~~ ~~~~~~~~~~ ~~~~ ~~~~ ~~~~ ~~~~ ~~~~~~~ ~~~~~~~~~~~~~ (~~~ ~~~~ ~~~~ ~~ ~~~~ ~~~~~ ~~~~~~~~~ ~~~ ~~~~, ~~ ~~~ ~~~~~~~), ~~~ ~~’~~~~ ~~~~~ ~~~~ ~~~~~~~~~~~ — comme quoi ~~~~~~ ~~~~~~~~~ ~~~ ~~~~~ ~~~~~~~~~~ ~~~ ~~~~~, ~~ ~~~~~~~~ ~~~ ~~ ~~~~~~~~, ~~~~~~~ ~~~~~. ~~~~~ ~~~ ~~~~~ ~~~~~~ ~~~~~~~ ~~ ~~~~ ~~~~~ ~~~ ~~~ ~~~~~ ~~~~~~~~~~ ~~~~~~~ est qu’il n’est ~~~~ ~~~ ~~~~~~~~~. ~~ ~~~~~ ~~~~, ~~~~~ ~~~~~~~~ ~~~ ~~~~~, ~~~~~~~ ~~’~~~~ ~~~ ~~~ ~~~~~ ~~~~~ ~~~~~, ~~~ ~~’~~~~ ~~~~~ ~~~ ~~~~~~~~~~ ~~~~~ ~~~~ ~~~~~~~ ~~~~ ~~’~~~~ chère, certes, mais ~~~~ ~~’~~~~ ~~~~~~~~~ ~~~~ ~~~ ~~~~~~~ ? ~~~ ~~~~~ ~~~ ~~~~~~~ ~~~ ~~’~~ ~~ ~~~~~, ~~~~~ ~~~~ ~~’~~~~~~~~ ~~~ ~~~~~~~~~~ ~~~~~~. ~~~~~~~~ ~~~~~~~ ~~~~~~~ ~~~~~ ~~~ ~~~~~~ ~~~~~ le vide, à ~~~~~~~~~-~~~~~~~ ~~~~, ~~~ ~~~~~~~ ~~~~~ ~~’~~~~~~~~~~~~~~~~~ ~~~~~~~~~~~~~~, ~~~~~~~ ~~~~~~~~ ~~~~~ ~~~~~~ ~~~ ~~~~~~ ~~~ ~~~~~~ ~~~~~~~~~~~, ~~~, ~~~ ~~~~, ~~~~~ ~~~~~~~ ~~~ ~~~~~~~ ~~~~~~ ~~~ ~~~~~~~~ ~~~~~~~~ une année au ~~~~~~, ~~~~ ~~~ ~~~ ~~~~~~~~~ ~~~~~~~~ ~~~~~~~~~~~~~~ ~~~~ ~~~~~~~~. ~~~~~ ~~~ ~~~~ ~~~~~~~ ~~ ~~~~~~~~ ~~~~ ~~~~~. ~~’~~~ ~~~~~~~~~ ~~~~ ~~~~~~~~~~, ~~~~~ ~~~~~, alea ~~~~~~ est ; s’il ne leur ~~~~~~~~~ ~~~~, ~~~ ~~~~~~ ~~~~~~~~~~~~~~~ ~~~~~ moi.\nJ’avais ~~~~~ ~~~ ~~~~~~~-~~~~~ ~~~~~ ~~~~~~ ~~~~~~, ~~~ ~~~, ~~~~~ ~~~ ~~~~~~~~ ~~~~~ ~~~~~~~ ~~~ ~~~~~~~~ ~~~~~~~~~~~~, ~~~~~ ~~. ~~~~~~~~~~ ~~~ moi avons observé ~~~~ (~~~~~~~~~~~) ~~~~~~~ ~~ ~~~~~~ ~~~~~~~ ~~~ ~~~~~~, ~~~ ~~ ~~ ~~~~ ~~~~~~~~ ~~~ ~~~~~~. ~~’~~~ ~~~~~~~~~~~ ~~~ ~~~~~~~-~~~~~ ~~~~~~ ~~~ ~~~~~ ~~~ ~~~~~~~~~~ ~~~ ~~’~~~~~~ ~~~~~~~~, hier — n’ayant ~~~~ ~~~ ~~~~ ~~~~~~~ ~~~~ ~~~ ~~’~~~~~~ ~~~~~ ~~~ ~~~~~~~~~~ ~~~~~~~~, ~~~ ~~~ ~~~~~~~~ ~~~~ ~~~~~~~~~ ~~~~~~~~~~ ~~~~~~~~~~ ~~~~~ ~~~~~.\nvoir l’entrée du mercredi 17 mars 2021 et son image dans Le Jour ni l’Heure


Henchañ - Lise Diwan Karaez\nHentañ / Orientation\nSetu amañ dindan renabl al lec’hiennoù Web da sikour ac’hanoc’h gant o hentañ :\nAnnuaire de liens utiles à l’orientation des élèves\nE fin o bloavezh-skol e rank an eilveidi dibab 3 danvez arbennikaat, hervez o c’hoantoù hag o disoc’hoù. Kinnig a reer war lec’hienn Horizons2021 un displegadenn diwar-benn kement danvez arbennikaat zo, koulz a-fet danvez hag a -fet palioù da dizhout.\nUr savenn vroadel evit bezañ degemeret e kentañ bloavezh kelennadurezh uhel eo Parcoursup. Gant ar savenn-se e c’hell pep lisead ober ur ragenskrivadur, embann e zibaboù ha respont d’ar c’hinnigoù degemer digant an holl skolioù ma kinniger ur stummadur war ar c’helenn uhel (aotreegezh, STS, IUT, CPGE, skolioù ijinourien hag all). Un arload evit ar poellgomzerioù a zo ivez.\nEvit kaout muioc’h a ditouroù e c’haller sellout ouzh an alioù kinniget gant Ministrerezh an Deskadurezh-stad hag a vez nevesaet ingal.\nWar lec’hienn ONISEP e kinniger an holl stummadurioù e Bro-C’hall. Kalzik a fichennoù diwar-benn ar micherioù a gaver ivez.\nKuitaet ar skol ganeoc’h goude fin ho studioù ha fellout a ra deoc’h kavout ur stummadur evit bezañ perzhekaet ha labourat ? E berr gomzoù, adstagañ ganti ?\nWar lec’hienn MaSecondeChance, goude douarlec’hiañ e c’hallit gwelout, tost ouzh du-mañ :\nLec’hioù degemer, kelaouiñ, kuzuliañ ma c’hallo tud a-vicher hoc’h ambrougañ gant ho raktres,\nLec’hioù stummañ evit adkregiñ gant ar studioù en hentenn hollek, teknologel me micher,\nLec’hioù stummañ ma kinniger diskoulmoù nevezus.\nGellout a rit divizout war-eeun gant kuzulierien evit kaout un diviz kentañ hag ur respont hiniennelaet a sikouro ac’hanoc’h da resisaat an traoù ha da adstagañ gant ho hent. E stumm un arload evit poellgomzerioù.\nmoa.onisep.fr a zo un arload naouek hag etreoberiant evit skoazellañ an heñtañ. Gant MOA e c’hall al liseidi dizoloiñ meur a gennad micher ha raksoñjal o dazont. E stumm un arload evit poellgomzerioù ivez.\nPorched broadel ar stajoù en embregerezhioù. War MonStageEnLigne e c’heller sellout ar stajoù kinniget, pe embann ur goulenn staj.\nLec’hienn gelaouiñ hag heñchan rannvroel war ar stummadurioù hag ar micherioù. Enni ez adkaver kement titour a zo war artsummadurioù eus ar CAP betek bachelouriezh +5, an ensavadurioù-skol, an hentadoù-stummañ, kuzulioù ha doareoù-implij war an heñtañ, gellout sellout ouzh ar gennadoù obererezh, dizoloiñ ouzhpenn 500 micher. Gant nadoz.org ez eus kinniget ouzhpenn 350 video, deiziataer an dorioù-digor, pennadoù ha keleier hag ivez roll al lec’hioù-stummañ tost ouzh du-se.\nBenveg rannvroel e bal ambrougañ an dud e sevel o raktres micher. War cleor.bretagne.bzh, goude dibab ur vicher, ur gennad obererezh, un tiriad (takad douaroniezh) pe diouzh hoc’h aeladur e vo kinniget deoc’h keleier nevesaet war ar micherioù a gaver tost da du-se, o emdroadur, an tuta war ober hag an emdroadurioù micher gallus etre micherioù gant pe hep stummañ ouzhpenn.\nTreuzell etre ar re yaouank (14-20 vloaz), bed al labour ha hini an deskadurezh eo ImagineTonFutur, da skoazellañ ar re yaouank da raktresañ ha da vezañ entanet gant ar pezh a raint en dazont.\nGoulennaoueg digoust ha hep enskrivañ war an hentañ, da gavout war kledou.fr\nLec’hienn ur strollad dizalc’h krouet e 1989 ha gouestlet d’an hentañ, da vuhez ar studierien ha d’an ober berzh micherel eo Studyrama.\nGant ar gelaouenn arbennik-se e kinniger meur a c’houlennaoueg war an hentañ, peadra d’ober e soñj, war dachenn ar studioù koulz ha hini ar micherioù. Da adkavout war www.letudiant.fr


Poull Betesda - Wikipedia\nPoull Betesda e Jeruzalem\nBez' emañ poull Betesda pe Betzata e Jeruzalem, e-kichenn Dor Sant-Stefan (anvet c'hoazh Dor al Leoned pe Dor an Deñved) hag iliz santez Anna.\nWar-dro 200 a-raok Jezuz-Krist e lakaas ar beleg-bras Simon II kleuzañ eno daou boull a 13m a zonder kichenn-ha-kichenn, ha kement-se da gaout dour evit servij an Templ. Diwezhatoc'h, er c'hentañ kantvet a-raok Jezuz, e oe implijet ar c'heviou e-kichenn da gibellañ, rak an dour, war a lavared, en doa vertuz da bareañ an dud. Tost da unan eus ar re-se oa ar paour-kêz den seizet e izili ha pareet gant Jezuz, nann dre vertuz an dour, met dre e gomz (Yann 5,1-18).\nrivinoù an iliz bizanteg, e-kichenn Poull Betesda\nDa vare an impalaer Hadrian e oe savet eno un templ gouestlet da Serapis, doue ar pareañs.\nEr 5et kantvet eo un iliz vraz bizanteg, dezhi 45m a hirder, a oe batiset war al lec'h, en eñvor d'ar pare roet gant Jezuz. Pa oe kempennet er 7et kantvet, e veze graet eñvor eno ivez eus ginivelezh ar Werc’hez Vari, rak hervez rag-aviel Jakez e veve Anna ha Joakim eno peogwir e oa ganet Mari e-kichenn an Templ.\nAr Groazidi a zispartias an daou dra : war lec'h ar poulloù e savjont ur manati gwazed ha, war ar vougevioù, iliz santez Anna. Houmañ emañ un iliz romaneg hag eo perc’hennet gand Bro-C'hall.\n↑ Job an Irien, Douar Santel. Terre Sainte, Ti embann Minihi Levenez, nn 51-52, 1998, p. 108.\nIliz santez Anna\nAdtapet diwar « https://br.wikipedia.org/w/index.php?title=Poull_Betesda&oldid=1736014 »\nKemmoù diwezhañ degaset d'ar bajenn-mañ d'an 21 Gen 2017, da 17:14.


REVET RV 3A Globuli vet. 42 g *\n42 g Globuli (65,60 € pro 100 g)\nREVET RV 3C Globuli vet. 42 g *\nREVET RV 4 Globuli vet. 42 g *\nREVET RV 5 Globuli vet. 42 g *\nREVET RV 6 Globuli vet. 42 g *\nREVET RV 8 Globuli vet. 42 g *\nREVET RV 10 Globuli vet. 42 g *\nREVET RV 11 Globuli vet. 42 g *\nREVET RV 13 Globuli vet. 42 g *\nREVET RV 15 Globuli vet. 42 g *\nREVET RV 18 Globuli vet. 42 g *\nREVET RV 20 Globuli vet. 42 g *\n6X42 g (16)\nDr.RECKEWEG & Co. GmbH (78)


Romantoù | A ! Lenn...\nCategory Archives: Romantoù\nAmour entre adultes, Anna Ekberg, bro-Danmark (2018)\nN’eus ket eus Anna Ekberg. Daou zen a skriv asambles o deus dibabet an anv-pluenn-mañ : Anders Ronnow Karklund ha Jacob Weireich.\nUn doare romant-polis eo Amour entre adultes, met savet en un doare divoutin : digeriñ a ra diouzhtu gant ar muntr, a ouezer gant piv eo bet graet. Petra a chom da gontañ eta ? a c’heller soñjal. Met ur bern souezhadennoù ez eus betek ar fin, ha dont a ra an traoù da vezañ krishoc’h a-vuzul ma anavezer ar tudennoù.\nNerzh pennañ ar romant-mañ eo e zielfennañ psikologel. Distreiñ a reer pell e yaouankiz an tudennoù, ha n’eo ket evit netra : pep elfenn a vez implijet a-zoare war-lerc’h.\nPinvidik ha dic’hortoz eo an itrik, skrivet brav. N’on ket kendrec’het penn-da-benn gant ar monedoneoù etre an enseller war e leve ha familh ar muntrer, met degas a ra un draig bennak ouzhpenn, memestra.\nGant ar resis m’eo hent diabarzh pep hini em eus kavet hirig va amzer a vare da vare. Krediñ a ran ez eo kentoc’h dre ma n’on ket boazet da lenn romantoù-polis gant ul lusk ken gorrek. Met dont a ra brav ganto en desped da se.\nUr c’houblad skrivagnerien da heuliañ !\nOber un evezhiadenn\t| tags: adultes, Amour, Anders, Anna, Ekberg, entre, Jacob, Karklund, Ronnow, Weireich\t| posted in Polis, Romantoù\nAr prosez, Franz Kafka, bro-Dcheki (1925)\nEmbannet e 1925, goude marv Kafka e 1924, ar romant ne oa ket echu zoken. Goulennet en doa Kafka e vije distrujet e holl skridoù war e lec’h, ne oa ket tonket da vezañ embannet eta. Embannet eo bet an droidigezh brezhonek, graet gant Gérard Cornillet, e 2015.\nUr romant iskis-tre eo. Dont a reer da arestiñ un den un deiz bennak. Ne oar ket perak, ha n’eo ket kablus. Laosket e vez da vevañ e vuhez da c’hortoz ar prosez. Met e vuhez a-bezh a dremen, adalek an deiz-se, o klask lakaat ar prosez-se da dreiñ war an tu mat evitañ.\nBez em eus bet ar blijadur da anavezout diouzhtu stil Kafka, em boa dizoloet e An treuzstummadur. Ur stil resis-kenañ hag a laka al lennerien da splujañ en un aergelc’h n’en deus ket e bar. Un nor digor blijus evit mont tre en oberenn : aon em boa da chom hep he c’hompren. Hag e gwirionez em eus kavet anezhi bouc’h, daoust ma chomfe dedennus dre m’eo skrivet brav.\nAr santimant a oa ennon en ur lenn ar romant a denne d’an hini em boa pa lennen Alis e bro ar marzhoù, ha me bihan : ar santimant da vezañ kollet en ur bed ha ne oa ket mui gantañ e vent boaz, e reteroù. Tennañ a ra da ved Alis dre ma tiskouez na vont ket war-raok, ivez : n’eus ket tu da heuliañ un neudenn bennak, da vont war-zu un dra bennak evit adkavout kempouez ha poell ar bed reizh.\nHa koulskoude e evod eus bed Ar prosez, evel eus Bro ar Marzhoù, ur chalm mezevellus. Heuliañ a reer Jozef K. en e glaskoù en ur c’houzout resis ar pezh a sant, en ur santout tre ar memes tra eveltañ. Gwirheñvel-spontus eo an diabarzhoù mougus ha distreset a zeskriv, an deñvalijenn, ar gouleier-koar hanter-zevet.\nKrediñ a reer bezañ oc’h ober un hir a hunvre, gwezh plijus, gwezh ankenius, gant senennoù difin ha lod all adlavarus. Anzav a ran em eus kavet hir ar romant gwezhioù ‘zo, neket tre-ha-tre peogwir e oan enouet, met kentoc’h peogwir e oan mac’het gant e aergelc’h ha gant ar fed ne z’ae ket war-raok en un doare a c’hellen meizañ.\nSouezhet on bet gant ar fin eta.\nEchu ar romant ganin eo mesket ennon ar soñjoù war e zivout. Unan anezho eo n’em eus ket paket kompren mat an oberenn, marteze. Gant se on bet o lenn ar pezh a gaven war Wikipedia hag o tizoloiñ meur a ster a c’heller reiñ dezhi. Niverus int ha dedennus an holl anezho, met an hini on bet awenet ar muiañ gantañ eo hini Bernard Groethuysen : ar prosez a zo anv anezhañ a vije hini stad mabden, tonket da sevel goulennoù outañ e-unan, ha da c’henel goulennoù diwar e benn en dud a zo tro-dro dezhañ, evit berraat (kalz kempleshoc’h eo e gwirionez).\nDiwar-se e stadan en deus degaset al levr-mañ un dra bennak din. Daoust ma vijen tremenet e-kichen da draoù ‘zo e roan dezhañ ur ster personel, stag ouzh an doare m’he deus ar gevredigezh da varn an unan : gwir pe get ar pezh a vez lavaret, e teuer da vezañ stummet gant ar prosez a vez graet deomp gant hon hentez. Tamm-ha-tamm e koll e bouez ar fed ne oa ket diazezet ar rebechoù war tra ebet. Ar pezh nemetañ a gont eo en em dennañ. Hag ar fazi, ar pezh a laka ac’hanomp da vezañ kablus, a-benn ar fin, eo kouezhañ er pej, aozañ e vuhez tro-dro d’ar gomedienn a brosez-se.\nUn oberenn binvidik eo ha ne reer ket an dro anezhi dindan ul lennadenn nemeti, splann eo.\nOber un evezhiadenn\t| tags: Franz, Kafka, prosez\t| posted in Alamaneg, Brezhoneg, Romantoù


Jean-Paul Rabaut Saint-Étienne - Wikipedia\nJean-Paul Rabaut Saint-Étienne pe Rabaut-Saint-Étienne hepmui, ganet e Nîmes e 1743 ha dibennet e Pariz le 1793, a oa ur pastor protestant gall, kannad an Trede Stad er Stadoù Meur e 1789, ha hini departamant an Aube er g-Convention nationale.\nMab e oa da Paul Rabaut, pastor e-pad an Dezerzh e Lengadok, ha da Madeleine Gaidan. Breudeur dezhañ e vo Jacques Antoine Rabaut-Pommier ha Pierre-Antoine Rabaut-Dupuis. Goude studiañ ar gwir hag an doueoniezh e kloerdi protestant Lausanne, e voe degemeret evel alvokad ha kensakret evel pastor e miz Du 1764. Eil pastor e voe gant e dad, e Nîmes.\nAdtapet diwar « https://br.wikipedia.org/w/index.php?title=Jean-Paul_Rabaut_Saint-Étienne&oldid=1981378 »\nKemmoù diwezhañ degaset d'ar bajenn-mañ d'an 19 Meu 2022, da 13:49.


Alain Bashung e 2008\nAlain Bashung, (anv gwir Alain Baschung), (1añ a viz Kerzu 1947 – 14 a viz Meurzh 2009 e Pariz), a oa ur c'haner, soner, sonaozer hag aktour gall. Dont a reas da vezañ brudet e penn-kentañ ar bloavezhioù 1980 ha bras e voe e levezon war meur a ganer yaouankoc'h evitañ.\n2.2 Pladennoù bihan (singles)\n2.3 Pladennoù « live »\nMab e oa Alain Bashung d'ur vaouez a orin eus Breizh hag a oa micherourez en ul labouradeg kaoutchoug e Boulogne-Billancourt ha d'un tad a orin berber ha n'anavezas ket. Pa oa bloaz Bashung e timezas e vamm gant ur baraer, ha kaset e voe Bashung da Wingersheim en Elzas, da di e dud-kozh. War ar maez e kasas e yaouankiz, en un endro kentoc'h mirour. Da bemp bloaz e tizoloas ar sonerezh, dre selaou sonerezh Kurt Weill ha seniñ gant an harmonica. Kurust e voe ivez e Wingersheim.\nMont a reas da Bariz e 1959, hag eno e tizoloas ar ganerien c'hall vrudetañ hag ivez ar sonerezh rock'n'roll sonet gant Gene Vincent, Buddy Holly pe Elvis Presley. E studioù kontourezh a zilezas buan a-walc'h, hag e savas ur strollad sonerezh folk ha rockabilly anvet Dunces.\nGoude bezañ kejet gant sonerien e Royan e savas Bashung ur strollad nevez, ha seniñ a rejont en ostalerioù, pretioù hag en diazezlec'hioù amerikan. Meur a bladenn 45 tro a lakaas embann er bloavezhioù-se, evel Pourquoi rêvez-vous des États-Unis? e 1966. E 1968 e lakaas embann Les Romantiques, ur bladenn diviet hiziv an deiz .\nEn holl e lakaas embann 12 pladenn vihan dindan an anv David Bergen, ha div bladenn all e 1971/1972 dindan an anv Hendrick Darmen. Sevel a reas ivez tonioù evit kanerien vrudet evel Noël Deschamps, met diaes e voe dezhañ bezañ brudet.\nE 1973 e c'hoarias perzh Robespierre er gomedienn war gan anvet La Révolution française gant Claude-Michel Schönberg]]. Kejañ a reas gant Dick Rivers, ha meur a ganaouenn (Marylou en o zouez) a savas evitañ.\nKejañ a reas neuze gant Andy Scott (ijinour war ar son) ha gant Boris Bergman. Asambles e savjont ur bladenn anvet Romans Photos, hag a zeuas er-maez e 1977. Met mare ar sonerezh punk e oa, ha ne reas ket berzh.\nE 1979 e lakaas embann Roulette russe, ur bladenn teñval an aergelc'h enni, ha levezonet gant ar sonerezh rock. Berzh a reas a-benn ar fin e 1980 gant e ganaouenn Gaby, oh Gaby. Ur bladenn rock all, anvet Pizza, a lakaas embann e 1981, ha plijet e voe ar selaouerien koulz hag ar vurutellerien. Berzh a reas gant an ton Vertige de l'amour, tennet eus ar bladenn-se, hag un droiad sonadegoù a reas da-heul.\nE 1982 e kenlabouras Bashung gant Serge Gainsbourg, ha sevel a rejont ar bladenn Play blessures asambles. Gwall zisheñvel diouzh ar pezh en doa graet betek-henn e oa, rak fellout a rae dezhañ diskouez e oa gouest d'ober traoù disheñvel diouzh "Gaby". Ur bladenn ziaes e oa, ha ne reas ket berzh. E 1983 e lakaas embann Figure imposée, ha ne reas ket berzh. E 1985 e skrivas meur a ganaouenn evit SOS Racisme.\nPassé le Rio Grande a zeuas er-maez e 1986, ha berzh a reas a-drugarez d'an ton "SOS Amor".\nE 1989 e lakaas embann Novice, ur bladenn enni sonioù New wave. Evit an ton Bombez ! e kenlabouras gant ar saver-komzoù Jean Fauque. Evit ar wech diwezhañ e kenlabouras gant Boris Bergman, hag en doa kenskrivet gantañ e donioù brudetañ kentañ.\nE 1991 e kendalc'has da labourat gant Jean Fauque, ha sevel a rejont Osez Joséphine, ur bladenn enni un nebeud tonioù rock amerikan klasel adsonet. Gwerzhet e voe 350000 skouerenn anezhi, ha berzh a reas an ton anvet Osez Joséphine. War ar bladenn-se e kaver ivez Madame rêve, hag a zeuas da vezañ ur ganaouenn glasel.\nE 1992 e kanas Les Mots bleus, un ton krouet gant Christophe. An ton-se a c'haller klevout war un dastumad kanaouennoù gwerzhet a-benn sikour an enklaskoù war ar sida. E 1994 e teuas Chatterton er-maez, ur bladenn Country New Age hervez Bashung. Berzh a reas gant an ton Ma petite entreprise ha da-heul e stagas gant un droiad daou vloaz-pad. E 1995 e teuas er-maez ar bladenn live Confessions publiques. Azalek 1994 e ouestlas muioc'h a amzer d'ar sinema, ha c'oari a rea e meur a film.\nAsambles gant Brigitte Fontaine e kanas an ton anvet City, hag a c'haller klevout war bladenn Brigitte Fontaine anvet Les Palaces. E 1998 e teuas er-maez Fantaisie militaire. A-benn aozañ ar bladenn-se e labouras gant meur a zen : Jean Fauque, Rodolphe Burger, Les Valentins ha Jean-Marc Lederman. Adrian Utley, gitarour Portishead, a gemeras perzh er raktres ivez. Kalz binvioù kerdin a glever war ar bladenn. Ar bladenn vihan gentañ tennet eus ar bladenn a voe La nuit je mens. Teir Victoire de la musique a resevas e 1999. E 2005 e voe lakaet Fantaisie Militaire da bladenn wellañ an 20 vloaz tremenet da-geñver Victoires de la musique. Gant ar bladenn-se e reas berzh bras Bashung e-touez ar selaouerien koulz hag e-touez ar vurutellerien.\nE 2000 e teuas Climax er-maez. Un dastumad eo (div bladenn) enni kanaouennoù kemmet : gant Noir Désir e kanas Volontaire.\nL'Imprudence]] a voe embannet e 2002, ha meulet e voe gant ar vurutellerien. Enni e klever kalz binvioù-kerdin ha sonioù elektronek. Bashung a lavaras e oa bet levezonet gant sonerezhioù filmoù gwenn ha du kozh. Er memes bloavezh ec'h enrollas Cantique des cantiques gant e wreg Chloé Mons. E 2003 e kemeras perzh en ur bladenn da enoriñ Léo Ferré, ha kanañ a reas Avec le temps. Rakskrid ul levr diwar-benn Ferré a skrivas ivez.\nE 2004 e teuas er-maez ar bladenn live doubl anvet La Tournée des grands espaces. E 2006 e kanas Que reste-t-il de nos amours (Charles Trenet) asambles gant Françoise Hardy. E miz Even 2006 e voe aotreet d'en em staliañ e Cité de la Musique e Pariz, ha da ober ar pezh a felle dezhañ. Meur a sonadeg a aozas, asambles gant arzourien liesseurt evel Christophe, Dominique A, Rodolphe Burger, Arto Lindsay. E penn-kentañ 2007 e kemeras perzh en droiad Les Aventuriers d'un autre monde asambles gant Jean-Louis Aubert, Cali, Daniel Darc, Richard Kolinka ha Raphaël. C'hoari a reas perzh Jakez an toullgofer war an ton anvet Panique Mécanique , tennet eus an albom anvet La Mécanique du cœur gant Dionysos.\nE 2007 e c'hoarias Bashung er film J'ai toujours rêvé d'être un gangster gant Samuel Benchetrit.]\nBashung e-pad e droiad diwezhañ, e miz Gouere 2008\nE 2008 e kanas an ton L.U.V. asambles gant Daniel Darc, war bladenn Darc anvet Amours suprêmes. Aozañ a reas ivez un abadenn anvet L'Homme à tête de chou, ha gouestlet da Serge Gainsbourg. D'ar 24 a viz Meurzh 2008 e teuas er-maez Bleu pétrole. Evit ar bladenn-se e kenlabouras Bashung gant Gaëtan Roussel (Louise Attaque), Arman Méliès ha Gérard Manset. An ton anvet Il voyage en solitaire krouet gant Manset a glever e dibenn ar bladenn. Da-heul e stagas gant un droiad sonadegoù, daoust dezhañ bezañ klañv.\nLakaet e vo Bashung da varc'heg Légion d'honneur d'ar 1añ a viz Genver 2009. D'an 29 a viz C'hwevrer 2009 e voe roet teir Victoire de la musique dezhañ. Mervel a reas abalamour da grign-bev ar skevent d'ar 14 a viz Meurzh 2009 en ospital Saint-Joseph e Pariz d'an oad a 61 bloaz.\nRenk en hit-parade\n2002 Cantique des cantiques gant Chloé Mons - - -\nPladennoù bihan (singles)Aozañ\nPladennoù « live »Aozañ\n1981 : Nestor Burma, détective de choc gant Jean-Luc Miesch\n1981 : Le Cimetière des voitures gant Fernando Arrabal\n1991 : Rien que des mensonges gant Paule Muret\n1992 : L'Ombre du doute gant Aline Issermann\n1994 : Ma sœur chinoise gant Alain Mazars\n1995 : Le Jeu de la clé gant Michel Hassan\n1998 : Mon père, ma mère, mes frères et mes sœurs... gant Charlotte de Turckheim\n1999 : Je veux tout gant Patrick Braoudé\n2000 : La Confusion des genres gant Ilan Duran Cohen\n2000 : Retour à la vie gant Pascal Baeumler\n2000 : Félix et Lola gant Patrice Leconte\n2000 : L'Origine du monde gant Jérôme Enrico\n2002 : La Bande du drugstore gant François Armanet\n2003 : Le P'tit Curieux gant Jean Marbœuf\n2006 : Arthur et les Minimoys gant Luc Besson (mouezh M Le maudit)\n2007 : J'ai toujours rêvé d'être un gangster gant Samuel Benchetrit\n1985 : Le Quatrième Pouvoir gant Serge Leroy\n1986 : Le Beauf gant Yves Amoureux\n1992 : Le Jeune Werther gant Jacques Doillon\n1994 : Pigalle gant Karim Dridi\n1999 : Ma petite entreprise gant Pierre Jolivet\n↑ 2,0 ha2,1 Alain Bashung, rocker en équilibre, Le Monde , 25 a viz Meurzh 2008.\n↑ Entretien avec Jean Fauque e-barzh Le Parisien, 10 a viz Even 2008\n↑ La Légion d'honneur du Nouvel An e-barzh Le Figaro, 1añ a viz Genver 2009\n↑ Bashung triomphe aux Victoires de la musique, Le Monde, 1añ a viz Meurzh 2009\nAdtapet diwar « https://br.wikipedia.org/w/index.php?title=Alain_Bashung&oldid=1707112 »\nDernière modification le 22 Mez 2016, à 20:29


daoulin - Wikeriadur\nSavet diwar an anv-gwan pegementiñ daou hag an anv-kadarn glin\ndaoulin /ˈdɔwlĩn/ daouder gourel (furm vihanaat : daoulinig, liester : daoulinoù)\n(Korfadurezh) Daouder an anv-kadarn glin\n— Me az ped war bennoù ma daoulin, ro din anezhañ. — (Fañch an Uhel, Kontadennoù ar Bobl/2, Al Liamm, 1985, p. 239.)\nNeuze al laer bras a reas kant gwezh, hep paouez, tro an daol vras war bennoù e daoulin noazh. — (Fañch an Uhel, Kontadennoù ar Bobl/3, Al Liamm, 1988, p. 64.)\nAr vamm a dap penn he mab war he daoulin hag em laka da glask laou dezhañ. — (Fañch an Uhel, Kontadennoù ar Bobl/5, Al Liamm, 1994, p. 121.)\nAntronoz vintin, pa 'z eas Glaodina da gas dezhañ e damm boued, her c'havas atav war e zaoulin, e zaoulagad ruz-glaou hag e zremm dilavet. — (Lan Inizan, Emgann Kergidu 1, Brest, 1877, eil emb. Al Liamm 1977, p. 43.)\nPa ouent taolet-oll enn toull, an Aoutrou Cren, var bennou he zaoulin, a lavaraz pedennou an anaoun : [...]. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 98.)\nArnus a gollas ar gomz, hag e koueas war e zaoulin. — (Erwan ar Moal, Pipi Gonto, Kemper, 1925, p. 45.)\n[...]... ha c'hoaz da vihana pa n'em eus ket bet uzet treid ha divesker betek pennou va daoulin ! — (Ivon Krog, Klenved ar Medalennou, Ti-moulerez Sant-Gwilherm, Sant-Brieg, 1909, p. 6.)\nPa 'z an war an douar bev em bez poan e pennoù ma daoulin. — (Jules Gros, Le trésor du breton parlé Deuxième Partie, 1970, p. 40.), — (Jules Gros, Le trésor du breton parlé Troisième Partie, 1974, p. 192.)\nbezañ war bennoù e zaoulin\nbezañ war e zaoulin\ngalleg : (paire de) genoux (fr)\nAdtapet diwar « https://br.wiktionary.org/w/index.php?title=daoulin&oldid=249767 »\nDernière modification le 6 Kzu 2017, à 13:59\nKemmoù diwezhañ degaset d'ar bajenn-mañ d'an 6 Kzu 2017, da 13:59.